Ισμήνη Καρυωτάκη: Η Αθήνα δεν κοιμάται ποτέ. Αρκεί να ξαγρυπνάς μαζί της και να της πιάνεις κουβέντα. - viewtag.gr\nHomeART - isΙσμήνη Καρυωτάκη: Η Αθήνα δεν κοιμάται ποτέ. Αρκεί να ξαγρυπνάς μαζί της και να της πιάνεις κουβέντα.\nΣυνέντευξη με αφορμή το βιβλίο «Οι ληστές της Ανθολογίας του μαύρου χιούμορ»\n22/07/2020 Γιάννης Καφάτος\nΆρχισα να διαβάζω το βιβλίο της Ισμήνης Καρυωτάκη, «Οι ληστές της ανθολογίας του μαύρου χιούμορ» (Εκδόσεις Ποταμός), ένα κυριακάτικο μεσημέρι στο παλιό αλλά κραταιό στέκι «Ιπποπόταμος» στον πεζόδρομο της οδού Δελφών. Σχεδόν δηλαδή στη γειτονιά που εκτυλίσσεται η δράση της νουβέλας της. Είχα όσο χρόνο χρειαζόμουν για να γεμίσω με τις εικόνες και την καταιγιστική δράση του, μέχρι να το ολοκληρώσω. Το έκανα. Κι αμέσως μετά άρχισα να κόβω βόλτες στη μνήμη μου φέρνοντας μπροστά ό,τι μπορούσα να θυμηθώ από τα τέλη του 80 και τις αρχές της δεκαετίας του 90, τότε που ζούσαν οι ήρωές της.\nΔεν είναι τυχαία η αρχιτεκτονική που διέπει το βιβλίο της αρχιτεκτόνισσας Ισμήνης Καρυωτάκη.\nΟι διηγήσεις αλλάζουν οπτική ανάλογα με το πρόσωπο που βάζει μπροστά και μας λέει τη δική του περιπέτεια, τη δική του συναισθηματική ανταπόκριση στις πράξεις των άλλων αλλά και του ίδιου του του εαυτού μερικές φορές.\nΜαζί με τους ήρωες πρωταγωνίστρια και η πόλη, η Αθήνα, η Νεάπολη, τα Εξάρχεια.\nΤο βιβλίο της κυρίας Καρυωτάκη, στα δικά μου μάτια, είναι ένας φρενήρης σπαραγμός μιας νιότης που προσπαθεί να σταθεί στα πόδια της, που αναζητά το αδύνατο, που διεκδικεί τη ζωή, τον έρωτα και τη λύτρωση.\nΤόσο προσεγμένο με λέξεις τόσο ξεχωριστά διαλεγμένες και με ένα μαύρο χιούμορ – ιάμα στην εποχή της πολιτικής-δήθεν-ορθότητας.\nΟι ήρωες του βιβλίου είναι νέα παιδιά που ζητούν να ζήσουν, μια γιαγιά, μια μάνα κι ένα περιβάλλον (οικονομικό, πολιτικό, αισθητικό) που αλλάζει. Και σ’ αυτή την αλλαγή κάποιοι αντέχουν και συνεχίζουν και κάποιοι όχι.\nΣυνεχίζω την πάγια τακτική μου να μην αναφέρω πολλά ή σχεδόν τίποτα για την υπόθεση αυτή καθαυτή του βιβλίου αλλά τα συναισθήματα και τις σκέψεις που μου προκάλεσε η ανάγνωση του. Και σήμερα που γράφω αυτές τις γραμμές, ένα μήνα σχεδόν μετά την ανάγνωσή του νομίζω ότι κατηφορίζω με ένα σκέιτ την Αλεξάνδρας και περπατάω χέρι χέρι με έναν εφηβικό μου έρωτα που χάθηκε σε κάποια αντανάκλαση μιας βιτρίνας.\nΗ επικοινωνία με την κυρία Καρυωτάκη ήταν σχεδόν άμεση με τη λήξη της ανάγνωσης και την ευχαριστώ για την υποδοχή, την καλή της διάθεση και τον χρόνο που αφιέρωσε για να απαντήσει στις ερωτήσεις μου.\nΠόσες ομοιότητες έχουν Νεάπολη και Εξάρχεια σήμερα, σε σχέση με την εποχή που διαδραματίζεται η ιστορία του βιβλίου σας;\nΕίμαι κάτοικος της Νεάπολης Εξαρχείων από το ’75 – επιστρέφοντας από το Παρίσι στην αρχή της μεταπολίτευσης – και συχνάζω στα Εξάρχεια από την εποχή που σπούδαζα στο Πολυτεχνείο – από το ’65. Πριν μερικές μέρες, κάποια φίλη «ανέβασε» μια φωτογραφία από το σπίτι με τον αρ. 30 της Δαφνομήλη – αυτό με την αυλή, τον φοίνικα και το γιασεμί, και μια γαζία που η μυρωδιά των λουλουδιών της σε συνοδεύει σε όλο το μήκος του δρόμου – στο σχόλιο έλεγε ότι πρόκειται για το σπίτι της Φλώρας – της ηρωίδας του Τσίρκα στη «Χαμένη Άνοιξη». Μόλις μερικά σπίτια πιο κάτω – στον αρ. 8 – βρίσκεται ένα άλλο διώροφο νεοκλασικό όπου στεγαζόταν η Ταβέρνα του Μάνθου – στέκι αντιστασιακών στην χούντα και «ιστορημένη» από τον «Κακομοίρα», επίσης ήρωα του Τσίρκα στη «Χαμένη Άνοιξη» – συχνάζαμε εκεί στη μεταπολίτευση, ως τις αρχές της εποχής των «Ληστών της Ανθολογίας του Μαύρου χιούμορ».\nΦωτογραφία από το αρχείο της Ισμήνης Καρυωτάκη\nΗ περιοχή της Νεάπολης με κέντρο τα Εξάρχεια είναι η γειτονιά όπου επιμένει να ανθεί η ισορροπία των αντιθέσεων. Η ενέργεια και η ζωντάνια χέρι-χέρι με την ένταση και την επικινδυνότητα, η ομορφιά της ριζωμένης ιστορικότητας αγκαλιά με την φθορά, σε γεωμετρική ίσως πρόοδο από τότε μέχρι σήμερα. Ένα θέλω να πω, ότι η πλατεία Εξαρχείων και η περιρρέουσα, ποτέ δεν με απέπεμψε, ούτε με αποπέμπει. Κυκλοφορώ στους δρόμους και κατεβαίνω στα στέκια της με την ίδια εμπιστοσύνη που κυκλοφορούσα την δεκαετία του ’60 σαν φοιτήτρια και αργότερα σαν κάτοικος της ευρύτερης περιοχής –από το ’70 ως τα σήμερα.\nΩς αρχιτεκτόνισσα πείτε μου, αν η νουβέλα σας ήταν κτίριο, ποιο θα ήταν;\nΧμμ, ωραία ερώτηση… Ε, λοιπόν «οι Ληστές της Ανθολογίας μας» αν ήταν κτίσμα θα έλεγα πως θα τους ταίριαζε γάντι το ανεπανάληπτο «καταφύγιο» της Κατερίνας Αγγελάκη Ρουκ στην Αίγινα. Κι αυτό γιατί, το τεράστιο οίκημα με τον απέραντο φυστικόκηπο – όπου είχα την τύχη να φιλοξενηθώ πολλές φορές όσο ζούσε η μυθική ποιήτρια, στη διάρκεια του ’80 και του ’90 – είχε ταυτόχρονα –και έχει– την ανεπιτήδευτη ομορφιά, την απλότητα, και την πατίνα της φθοράς καθώς έστεκε –και στέκει– αφρόντιστο και φροντισμένο μαζί, με μια συναρπαστική ειλικρίνεια, φυσικότητα, και αυθεντικότητα –ταυτισμένο με τη σαγήνη του κατ’ επανάληψη «ανεκπλήρωτου» στους στίχους της ποιήτριας.\nΤο σπίτι της ποιήτριας Κατερίνας Αγγελάκη-Ρουκ στην Αίγινα (ευχαριστώ την φίλη μου Μαρία Γουσέτη τράβηξε αυτές τις φωτογραφίες)\nΚάθε δομικό στοιχείο αυτού του κτίσματος, με παραπέμπει στην διαχρονική γνησιότητα της Νεάπολης και των σκαλοπατιών της, στην οπωσδήποτε ανυπόκριτη ιστορικότητα των χώρων της και πάνω απ’ όλα στο ανέφικτο του «καθωσπρεπισμού» της. Αλλά ακόμη και στην αύρα και την διάθεση που κατακλύζει τους κατοίκους –όσους…–, τους διαβάτες και περαστικούς της Νεάπολης, αυτό το ίδιο αίσθημα που διακατέχει και τους ήρωες της «Ανθολογίας» μου, τον Λουκά και τον Μανόλο και την Ξένη, την Νιόβη και την Μυρσίνη.\nΟ Λουκάς κι ο Μανόλο, σήμερα, πού θα κυκλοφορούσαν;\nΊσως εκεί όπου πολλοί δεν θα κυκλοφορούσαν. Στο Κέντρο, Ομόνοια –όχι βέβαια των σιντριβανιών…– θα κυκλοφορούσε ο Λουκάς οπωσδήποτε, στην Αγορά, στη Σοφοκλέους και στη Μενάνδρου –με το σκέιτ του αλώνιζε τότε και θα συνέχιζε να αλωνίζει σε περιοχές «δύσκολες» –, ο Μανώλο στα Πετράλωνα –η πλατεία Μερκούρη απ’ όσο ξέρω συγκεντρώνει «φάτσες» Λουκά και Μανώλο κατά συρροή– και στον Κεραμεικό και το Μεταξουργείο επίσης θα κυκλοφορούσαν. Ο αέρας της Νεάπολης Εξαρχείων έχει μεταφερθεί –μετακομίσει θα έλεγα– κατά μεγάλο μέρος στις περιοχές που ανέφερα τουλάχιστον για τις ηλικίες των είκοσι, τριάντα, σαράντα χρόνων\nΗ αστική μετάλλαξη της Αθήνας, πόσο έχει επηρεάσει τους παρατηρητές, όπως εσάς ως συγγραφέα, αλλά και τα προς “παρατήρηση αντικείμενα”;\nΑγαπάω την Αθήνα. Τελεία και παύλα. Και όσο κι αν έχει μεταλλαχθεί, η αύρα της συνεχίζει να με παραμυθιάζει κάθε φορά με άλλου είδους άρωμα. Και για να ενισχύσω την απάντηση μου αντιγράφω εδώ ένα παλιότερο δικό μου ποστ: ‘’Ανηφορίζω στο λόφο, βρίσκομαι στη σκάλα προς Αι-Γιώργη. Η Αθήνα θεσπέσια αναμαλλιασμένο κορίτσι με εσθήτα φθινοπωρινή στα πόδια μου. Μπούστο της η Ακρόπολη, οσφύς της ο Σαρωνικός με πέρλες τα πλεούμενα, πόρπη της εσθήτας της η Αίγινα, και ολόλαμπρα καπούλια της ο Υμηττός αριστερά μου. Συνεπαρμένη σκέφτομαι να το τραβήξω απόψε μαζί της –χτυπάει ωστόσο το τηλέφωνο με πρόταση από φίλο αγαπημένο για «ένα ποτήρι στα όρθια και βλέπουμε…», λέω το «ναι» αυθωρεί— και για να στανιάρουν οι εικόνες μου καλπάζω προς το Galaxy.\nΛέμε ως κλισέ περί Θεσσαλονίκης – ερωτικής πόλης. Η Αθήνα (μας), τι πόλη είναι;\nΗ Επίσημη αγαπημένη. Αλήτισσα πόλη. Μόνιμη ερωμένη. Επιστρέφω σ’ αυτήν –μετά από διαμονή διαρκείας σε πόλεις ξένες, αγαπημένες κι αυτές, το Παρίσι και το Βερολίνο– όπως ο εραστής στην εσαεί ερωμένη του, με βιάση. Υπάρχει μια μοναδική ενέργεια στην Αθήνα, από το αττικό τοπίο, το φως της, την ιστορική της ταυτότητα –σε κάθε πλάνο για τον περιπατητή και τον πλάνητα–, ως τους παρηκμασμένους αντεργκράουντ χώρους της και ως τον κοινωνικό και πολιτικό αναβρασμό της, τις αναταραχές και τα επεισόδια. Πολλοί, της είναι άπιστοι, άλλοι –όπως ο τωρινός μας Δήμαρχος– την εκπορνεύουν, χωρίς αιδώ και λύπηση –ούτε καν τον εαυτό του δεν λυπήθηκε ο Δήμαρχός μας–, άλλοι την χλευάζουν, την λιθοβολούν, την μεταλλάσουν. Ωστόσο πολλοί οι βάρδοι της – «ένας» ο Χατζηδάκης– την τραγούδησαν και την τραγουδούν, την γεύονται, την φροντίζουν, της κάνουν έρωτα. Εγώ είμαι από αυτούς τους τελευταίους. Η καρδιά της –η Νεάπολη Εξαρχείων— είναι η πρωταγωνίστρια στις καρδιές των «Ληστών της Ανθολογίας του μαύρου χιούμορ». «Όμορφη πόλη φωνές μουσικές — απέραντοι δρόμοι κλεμμένες ματιές».\nΗ Αθήνα αντέχει την ξέφρενη νιότη, όπως αυτή που περιγράφετε στο βιβλίο σας ή είναι πια, γερασμένη;\nΌχι μόνο την αντέχει αλλά και την πριμοδοτεί. Γερασμένη η Αθήνα; Ακόμη και στα χρόνια της κρίσης τα ‘’καπηλειά’’ της ήταν κατάμεστα. Στην αρχή της κρίσης έψαχνα έναν χώρο στο Κεραμεικό και τον βρήκα στη οδό Παραμυθίας –το ‘’Δυναμό’’, όπου στεγάστηκε η γνωστή ομάδα ακροβατών του ‘’Cirko Cachivache’’. H Παραμυθίας, λοιπόν, το 2010, μετρούσε ένα μόλις καφέ-ουζερί – της κυρά Γιώτας, γωνία Παραμυθίας και Πλαταιών, στην αρχή του πεζόδρομου. Τώρα στον ίδιο δρόμο και στους παράδρομους μετράνε δεκάδες χώροι διασκέδασης –καφέ-μπαρ, ποτάδικα, εστιατόρια, θέατρα, χώροι μουσικής, χώροι περφόρμανς και διασκέδασης ταυτόχρονα, χορευτάδικα. Η Αθήνα δεν κοιμάται ποτέ. Αρκεί να ξαγρυπνάς μαζί της και να της πιάνεις κουβέντα.\nΠότε πρωτοδιαβάσατε την “Ανθολογία του μαύρου χιούμορ” και πώς αποφασίσατε να την κάνετε εκ των πρωταγωνιστών στο βιβλίο σας;\nΜε τους σουρεαλιστές ‘’γνωρίστηκα’’ στη διάρκεια της παραμονής μου στο Παρισι – ’72 με ’75. Είχα ερωτευτεί το Nadja του Μπρετόν, τα ποιήματα του Ζακ Πρεβέρ, μερικά του Ρεμπώ, κάποια κείμενα του Λωτρεαμόν, αλλά και το L’ ecume des jours του Μπόρις Βιάν –τα πρωτοδιάβασα στις εκδόσεις τσέπης, Editions 10-18 και Gallimard. Την ‘’Ανθολογία του Μαύρου χιούμορ’’, επιχείρησα να την διαβάσω τότε στα γαλλικά, αλλά μου έπεσε δύσκολη. Την πρωτοδιάβασα λοιπόν το ’81, μεταφρασμένη στα ελληνικά –τη χρονιά που την διάβασε και η Μυρσίνη των ‘’Ληστών’’–, στην πρώτη έκδοση των ‘’Αιγόκερως’’.\nΦωτογραφία Ισμήνη Καρυωτάκη\nΟι σουρεαλιστές –αλλά και οι σιτουασιονιστές– οι ιστορίες και η φήμη τους –ιδιαίτερα στη δεκαετία ’80— ασκούσαν σ’ εμάς, τους νέους τότε –ίσως και στους σημερινούς–, μια γοητεία σε βαθμό αποπλάνησης και απομάκρυνσης από τα καθιερωμένα πολιτικά σχήματα και ιδεοληψίες –κάτι που χαρακτηρίζει και διαγράφει τον ήρωα των ‘’Ληστών της Ανθολογίας’’ μας. Το διήγημα του Μπωντλαίρ, ‘’O κακός υαλοπώλης’’, με είχε στοιχειώσει είν’ αλήθεια από ’κείνη ήδη την δεκαετία και μου ταίριαξε γάντι στην έξω από κάθε όριο ψυχοσύνθεση του Λουκά.\nΤο χιούμορ, ως διαφυγή αλλά και ένδειξη αυτογνωσίας, πού πιστεύετε ότι αν υπήρχε θα ήταν πιο ενδιαφέρουσα η ζωή μας;\nΣτην καθημερινότητα μας, στον μικρόκοσμο των σχέσεων μας, μέσα στις οικογένειες, ανάμεσα στους φίλους, ανάμεσα στα δύο φύλα, στα ‘’ανθρώπινα’’ με μια λέξη. ‘’Όταν ολόκληρη η ανθρώπινη ράτσα ξεκαρδίζεται στα γέλια, τότε όλοι οι άνθρωποι βρίσκονται στο σωστό δρόμο’’, λέει ο Χένρυ Μίλερ στον ‘’Τροπικό του αιγόκερω’’\nΦωτογραφία από το αρχείο της συγγραφέως\nΕσείς, πόσο χιούμορ αντέχετε;\nΜέχρι τελικής πτώσεως. Ερωτεύομαι πρώτα το χιούμορ –στα πρόσωπα που με ελκύουν —και υστερότερα ανακαλύπτω τα μάτια, τα χείλη, τα μαλλιά –έχω ερωτευθεί χιουμορίστες φαλακρούς κατ’ επανάληψιν…\nΠεριγράφοντας τη φρενήρη νιότη των δύο ηρώων σας, κοιτάξατε προς τα πίσω; Ποιες εικόνες της δικής σας νιότης είναι ακόμη έντονες και ζωντανές;\nΣτην ηλικία των ηρώων του βιβλίου μου προερχόμενη από συντηρητική ωστόσο ανοιχτόμυαλη οικογένεια –ο πατέρας μου μας ‘’αγκάλιαζε’’ με απόλυτη εμπιστοσύνη– ήμουν μια ενδελεχής μαθήτρια της Ζωσιμαίας Σχολής Ιωαννίνων, και προετοιμαζόμουν ως υποψήφια της Αρχιτεκτονικής Σχολής. Την φρενήρη νιότη των δυο ηρώων μου την έζησα εικοσιτριάχρονη, επιχειρώντας την πολιτική ανυπακοή στα χρόνια της χούντας και φεύγοντας εξόριστη παράνομα με τον ήδη παράνομο σύντροφό μου– τις ‘’εικόνες’’ της τις φωτογράφησα μυθοπλαστικά στο βιβλίο μου ‘’Στους δρόμους’’– και αργότερα –όσο κι αν αυτό ακουστεί ανορθόγραφο– ως μητέρα στα τριάντα μου, την ίδια εποχή των ηρώων μου: είναι η εποχή που είχα ανοίξει –μαζί με φίλους— το περίφημο μπαρ Witofski, Ιουστινιανού και Καλλιδρομίου γωνία — κέντρο των ‘’εικόνων’’ που μου ζητάτε – αλλά αυτό είναι άλλο ένα μυθιστόρημα\nΤι φοβάστε κυρία Καρυωτάκη, και τι κάνετε για να ξορκίσετε τους φόβους σας;\nΈνας ήλιος στο χρώμα του κόκκινου κρασιού απλώνεται αυτή τη στιγμή στη Δαφνομήλη — κι εγώ αποφάσισα να σταθώ όρθια στη γωνία της Πατριάρχου Φωτίου και να «την» ακούσω…\nΕ, να, κάτι τέτοια κάνω για να ξορκίσω τους φόβους μου –κι αυτό που «άκουσα» είναι πως το μόνο που έχω να φοβηθώ είναι ο ίδιος ο φόβος.\nΌλα αυτά τα ωραία μου τα «δίδαξε» ο γιός μου: κόντρα στα δικά μου σχέδια και όνειρα –τα κατά κάποιον τρόπο με ‘’δείκτη ασφαλείας’’— επέλεξε τον «στην κόψη του ξυραφιού» δικό του δρόμο: Είναι σκοινοβάτης. Τον ευγνωμονώ.\n(Συνολικές Επισκέψεις 403, 1 επισκέψεις σήμερα)


4ήμερο αφιέρωμα στον Νίκο Γκάτσο από την Χορωδία Τρίπολης - Παραπολιτικά Αργολίδα\nHome » ΝΟΜΟΣ ΑΡΚΑΔΙΑΣ » ΧΟΡΩΔΙΑ ΤΡΙΠΟΛΗΣ » 4ήμερο αφιέρωμα στον Νίκο Γκάτσο από την Χορωδία Τρίπολης\n4ήμερο αφιέρωμα στον Νίκο Γκάτσο από την Χορωδία Τρίπολης\n11/23/2017 06:51:00 μ.μ.\nΗ ΧΟΡΩΔΙΑ ΤΡΙΠΟΛΗΣ οργανώνει 4ήμερο Φεστιβάλ -Αφιέρωμα στον ποιητή-στιχουργό ΝΙΚΟ ΓΚΑΤΣΟ. Ήταν καιρός, να γίνει κάτι το πολύ σοβαρό, στην πόλη μας, για τον καταξιωμένο, στο λογοτεχνικό και μουσικό, πανελλήνιο στερέωμα Νίκο Γκάτσο, κάτι που δικαιούται και , ιδιαίτερα, από τη γενέτειρα του, την Τρίπολη. Θα είναι ένα τετραήμερο αφιέρωμα, από μέρους τής Χ.Τ. με την ελπίδα να καθιερωθεί ως ένας μεγάλος πολιτισμικός θεσμός για την πόλη της Τρίπολης, και να λαβαίνει χώρα κατ’ έτος με ποικίλες πολιτισμικές εκδηλώσεις.\nΚΥΡΙΑΚΗ 26 Νοεμβρίου και ώρα 7:30 μ.μ.\nPosted by ΑΝΑΣΤΑΣΙΑ ΧΑΒΙΑΡΑ at 11/23/2017 06:51:00 μ.μ.\nLabels: ΝΟΜΟΣ ΑΡΚΑΔΙΑΣ, ΧΟΡΩΔΙΑ ΤΡΙΠΟΛΗΣ


Αυτό το εστιατόριο βρήκε έναν έξυπνο τρόπο για να αντιμετωπίσει τα "δύσκολα" παιδιά! | instabam.gr\nΑυτό το εστιατόριο βρήκε έναν έξυπνο τρόπο για να αντιμετωπίσει τα “δύσκολα” παιδιά!\n4-10-2016 @ 18:30μμ\nΌλοι οι γονείς ξέρουν πόσο “ανήσυχα” μπορούν να γίνουν τα παιδιά όταν δεν θέλουν να φάνε. Σε κάθε προσπάθεια που μπορεί να κάνουν οι γονείς για να τα ταΐσουν αυτά έχουν μια απάντηση για να αρνηθούν!\nΈνα εστιατόριο στην Πενσυλβάνια βρήκε έναν πολύ έξυπνο τρόπο για να βοηθήσει τους γονείς! Ονόμασε τα διάφορα γεύματα που προσφέρει με βάση τις πιο συνηθισμένες φράσεις που λένε τα παιδιά: “Δεν ξέρω”, “Δεν με νοιάζει”, “Δεν πεινάω”, “Δεν το θέλω αυτό”!\nΉθελε να καβαλήσει τον ταύρο αλλά τελικά αυτή βρέθηκε από… κάτω του!\nΑνατριχιαστικά πράγματα που πωλούνται στο διαδίκτυο – Θα τα αγοράζατε;


Ελληνικά , η γλώσσα μας | Φίλοι του Ερασιτεχνικού Υποτιτλισμού\nΕλληνικά , η γλώσσα μας\nΗμερομηνία έναρξης 22/9/19\nΗ Αγγλική γλώσσα έχει 490.000 λέξεις από τις οποίες 41.615 λέξεις. είναι από την Ελληνική γλώσσα. (Βιβλίο Γκίνες) Η Ελληνική με την μαθηματική δομή της είναι η γλώσσα της πληροφορικής και της νέας γενιάς των εξελιγμένων υπολογιστών, διότι μόνο σ’ αυτήν δεν υπάρχουν όρια. (Μπιλ Γκέιτς, Microsoft)\nΗ Ελληνική και η Κινέζικη, είναι οι μόνες γλώσσες με συνεχή ζώσα παρουσία από τους ίδιους λαούς και στον ίδιο χώρο εδώ και 4.000 χρόνια. Όλες οι γλώσσες θεωρούνται κρυφοελληνικές, με πλούσια δάνεια από τη μητέρα των γλωσσών, την Ελληνική. (Francisco Adrados, γλωσσολόγος).\nΣτη γλώσσα έχουμε το σημαίνον (την λέξη) και το σημαινόμενο (την έννοια). Στην Ελληνική γλώσσα αυτά τα δύο έχουν πρωτογενή σχέση, καθώς αντίθετα με τις άλλες γλώσσες το σημαίνον δεν είναι μια τυχαία σειρά από γράμματα. Σε μια συνηθισμένη γλώσσα όπως τα Αγγλικά μπορούμε να συμφωνήσουμε όλοι να λέμε το σύννεφο car και το αυτοκίνητο cloud, και από την στιγμή που το συμφωνήσουμε να ισχύει. Στα Ελληνικά κάτι τέτοιο είναι αδύνατον. Γι’ αυτό το λόγο πολλοί διαχωρίζουν τα Ελληνικά σαν «εννοιολογική» γλώσσα από τις υπόλοιπες «σημειολογικές» γλώσσες.Μάλιστα ο μεγάλος φιλόσοφος και μαθηματικός Βένερ Χάιζενμπεργκ είχε παρατηρήσει αυτήν τη σημαντική ιδιότητα για την οποία είχε πει «Η θητεία μου στην αρχαία Ελληνική γλώσσα υπήρξε η σπουδαιότερη πνευματική μου άσκηση. Στη γλώσσα αυτή υπάρχει η πληρέστερη αντιστοιχία ανάμεσα στη λέξη και στο εννοιολογικό της περιεχόμενο». Όπως μας έλεγε και ο Αντισθένης, «Αρχή σοφίας, η των ονομάτων επίσκεψις». Για παράδειγμα ο «άρχων» είναι αυτός που έχει δική του γη (άρα=γή + έχων). Και πραγματικά, ακόμα και στις μέρες μας είναι πολύ σημαντικό να έχει κανείς δική του γη / δικό του σπίτι.\nΑκόμα έχουμε την λέξη «ελευθερία» για την οποία το «Ετυμολογικόν Μέγα» διατείνεται «παρά το ελεύθειν όπου ερά» = το να πηγαίνει κανείς όπου αγαπά . Άρα βάσει της ίδιας της λέξης, ελεύθερος είσαι όταν έχεις τη δυνατότητα να πας όπου αγαπάς. Πόσο ενδιαφέρουσα ερμηνεία!!!\nΗ Ελληνική φωνή κατά την αρχαιότητα ονομαζόταν «αυδή». Η λέξη αυτή δεν είναι τυχαία αφού προέρχεται από το ρήμα «άδω» που σημαίνει τραγουδώ.Όπως γράφει και ο μεγάλος ποιητής και ακαδημαϊκός Νικηφόρος Βρεττάκος: «Όταν κάποτε φύγω από τούτο το φως θα ελιχθώ προς τα πάνω, όπως ένα ποταμάκι που μουρμουρίζει. Κι αν τυχόν κάπου ανάμεσα στους γαλάζιους διαδρόμους συναντήσω αγγέλους, θα τους μιλήσω Ελληνικά, επειδή δεν ξέρουνε γλώσσες. Μιλάνε μεταξύ τους με μουσική».\n«Οι τόνοι της Ελληνικής γλώσσας είναι μουσικά σημεία που μαζί με τους κανόνες προφυλάσσουν από την παραφωνία μια γλώσσα κατ’ εξοχήν μουσική, όπως κάνει η αντίστιξη που διδάσκεται στα ωδεία, ή οι διέσεις και υφέσεις που διορθώνουν τις κακόηχες συγχορδίες», όπως σημειώνει η φιλόλογος και συγγραφεύς Α. Τζιροπούλου-Ευσταθίου.\nΔημήτριος Καραπιστόλης (alithinapsemata,wordpress.com)\nΑντιδράσεις: adespoti, stelyk και trias


Το νέο Volvo XC60 με τεχνολογία Drive-E και ισχύ 181, 245 και 306 ίππων - Αυτοκίνητο | News 24/7\nΤο νέο Volvo XC60 με τεχνολογία Drive-E και ισχύ 181, 245 και 306 ίππων\nΤο νέο Volvo XC60 είναι διαθέσιμο για παραγγελία με τους νέους δίλιτρους κινητήρες βενζίνης ή πετρελαίου και το 8άρι αυτόματο σειριακό κιβώτιο, τεχνολογίας Drive-E.\n17 Δεκεμβρίου 2013 08:26\nΗ κωδική ονομασία Drive-E χρησιμοποιείται από τη Volvo για να περιγράψει τα νέα προηγμένα δίλιτρα κινητήρια συστήματα της μάρκας, που υπόσχονται ακόμα περισσότερη ισχύ, που φτάνει έως και τους 153 ίππους/λίτρο, με μοναδικά χαμηλή κατανάλωση.\nΑρχικά οι Drive-E συνδυασμοί κινητήρων/κιβωτίων είναι διαθέσιμοι στο Νέο Volvo XC60 καθώς και στα νέα S60, V60 και S80. Οι παραγγελίες για το Νέο Volvo XC60 με Drive-E κινητήρια συστήματα ξεκίνησαν και η Volvo Car Hellas ανακοινώνει τα τεχνικά χαρακτηριστικά και τις προτεινόμενες τιμές λιανικής.\nΝέο XC60 2.0 D4, 181HP\nΤο Νέο XC60 D4 φορά τον ολοκαίνουριο δίλιτρο πετρελαιοκινητήρα της οικογένειας Drive-E. Ο κινητήρας αποδίδει 181 ίππους και 40,8 χιλιογραμμόμετρα ροπής (400 Nm) στην περιοχή των 1.750-2.500 rpm. Είναι τεχνολογίας common rail και έχει ένα μοναδικό πλεονέκτημα: διαθέτει μία εντελώς νέα, πρωτοποριακή τεχνολογία της Volvo σχετικά με τον έλεγχο της πίεσης ψεκασμού του καυσίμου, που ονομάζεται i-Art. Με την τεχνολογία i-Art, ελέγχεται με ξεχωριστό αισθητήρα η πίεση καυσίμου σε κάθε μπεκ (εγχυτήρα), αντί της παραδοσιακής μεθόδου του ενός αισθητήρα για το σύνολο των μπεκ του common rail.\nΗ μέση κατανάλωση του νέου Volvo XC60 D4 με κινητήρα Drive-E και χειροκίνητο κιβώτιο 6 σχέσεων είναι μόλις 4,5 λίτρα/100 χλμ.! Πρόκειται για μία απίστευτα χαμηλή κατανάλωση, που το κατατάσσει στην κορυφή της κατηγορίας του. Χαρακτηριστικά, ο πιο «κοντινός» ανταγωνιστής του μοντέλου έχει τυποποιημένη κατανάλωση κατά 15% μεγαλύτερη! Αντίστοιχα πολύ χαμηλά είναι και τα επίπεδα των εκπεμπόμενων ρύπων CO2 για το Νέο XC60 D4. Μόλις 117 γρμ. στο χιλιόμετρο, κάτι που μεταφράζεται σε ετήσια τέλη κυκλοφορίας 105,3 € και φυσικά ελεύθερη είσοδο στον Πράσινο Δακτύλιο. Κάτι σίγουρα εντυπωσιακό για αυτοκίνητο αυτής της κατηγορίας και αυτού του μεγέθους!\nΤο νέο XC60 D4 εξοπλίζεται όμως και με το νέο αυτόματο σειριακό κιβώτιο ταχυτήτων 8 σχέσεων της Volvo. Πρόκειται για ένα εντελώς νέο κιβώτιο ταχυτήτων με εξαιρετική απόδοση, πολύ γρήγορες και ανεπαίσθητες αλλαγές ταχυτήτων, που εξασφαλίζει επίσης κορυφαία οικονομία καυσίμου. Χαρακτηριστικά, η μέση κατανάλωση με το κιβώτιο αυτό είναι μόλις 4,7 λίτρα/100 χλμ., με τον πιο «κοντινό» ανταγωνιστή του μοντέλου να έχει τυποποιημένη κατανάλωση κατά 19% μεγαλύτερη! Οι εκπεμπόμενοι ρύποι CO2 για το συγκεκριμένο μοντέλο είναι μόλις 124 γρμ. στο χιλιόμετρο, κάτι που μεταφράζεται σε ετήσια τέλη κυκλοφορίας 136,4€ και φυσικά ελεύθερη είσοδο στον Πράσινο Δακτύλιο!\nΤο νέο XC60 D4 με πετρελαιοκινητήρα Drive-E, χειροκίνητο κιβώτιο ταχυτήτων και πλούσιο επίπεδο εξοπλισμού, έχει προτεινόμενη τιμή λιανικής 39.200 € με όφελος απόσυρσης (42.000 € χωρίς απόσυρση). Αντίστοιχα, η έκδοση με το νέο αυτόματο σειριακό κιβώτιο ταχυτήτων 8 σχέσεων έχει προτεινόμενη τιμή λιανικής 41.790 € με όφελος απόσυρσης (44.500 € χωρίς απόσυρση).\nΝέο XC60 2.0 T6, 306HP\nΤο Νέο XC60 T6 με το δίλιτρο βενζινοκινητήρα της οικογένειας Drive-E προσφέρει στον οδηγό του ένα ολόκληρο εργοστάσιο παραγωγής εκλεπτυσμένης ισχύος! Ούτε λίγο ούτε πολύ 306 ίπποι από μόλις 1.969 κ.εκ! Σε συνδυασμό με τα 40,8 χιλιογραμμόμετρα ροπής (400 Nm) που αποδίδονται στην ευρεία περιοχή των 2.150-4.500 rpm., ο οδηγός του Volvo XC60 έχει στη διάθεσή του παραπάνω από άφθονη ισχύ και ροπή, που όμοιά τους προσφέρεται μόνο από τους τρίλιτρους – και άνω - κινητήρες του ανταγωνισμού!\nΓια τον Τ6 νέο βενζινοκινητήρα, η Volvo υιοθετεί διπλή υπερτροφοδότηση: ένας μηχανικός υπερσυμπιεστής (κομπρέσορας) λειτουργεί άμεσα από την περιοχή των στροφών πάνω από το ρελαντί, χαρίζοντας μία αμεσότητα και γραμμική λειτουργία που συναντάται στους ατμοσφαιρικούς κινητήρες πολύ υψηλής ισχύος, ενώ ένας υπερσυμπιεστής καυσαερίων (turbo) ενεργοποιείται όταν η ροή αέρα γίνεται μεγαλύτερη.\nΠαρόλη την τεράστια ισχύ και την αντίστοιχα μεγάλη ροπή, τα κατασκευαστικά χαρακτηριστικά του κινητήρα έχουν άμεσο θετικό αντίκτυπο και στην οικονομία και τη χαμηλή κατανάλωση καυσίμου: με το νέο αυτόματο σειριακό κιβώτιο 8 σχέσεων Drive-E, που ανήκει στο βασικό εξοπλισμό του αυτοκινήτου, η μέση κατανάλωση είναι μόλις 7,3 λίτρα/100 χλμ., με τους εκπεμπόμενους ρύπους CO2 για το συγκεκριμένο μοντέλο να είναι 169 γρμ. στο χιλιόμετρο.\nΤο Νέο XC60 Τ6 με βενζινοκινητήρα Drive-E , 8άρι αυτόματο σειριακό κιβώτιο ταχυτήτων και πλούσιο επίπεδο εξοπλισμού, έχει προτεινόμενη τιμή λιανικής 45.300 € με όφελος απόσυρσης (48.100 € χωρίς απόσυρση).\nΝέο XC60 2.0 T5, 245HP\nΤο Νέο XC60 T5 διαθέτει τον ίδιο βενζινοκινητήρα της οικογένειας Drive-E – να θυμίσουμε ότι στην ουσία πρόκειται για ένα βενζινοκινητήρα ο οποίος προσφέρεται σε διαφορετικές ρυθμίσεις απόδοσης ισχύος – με την έκδοση Τ6. Ως Τ5, ο κινητήρας προσφέρει 245 ίππους και 35,7 χιλιογραμμόμετρα ροπής (350 Nm) στην ευρεία περιοχή των 1.500-4.800 rpm.\nΕξίσου – και περισσότερο – εντυπωσιακά χαμηλή είναι η κατανάλωση καυσίμου του Νέου XC60 T5. Με το νέο αυτόματο σειριακό κιβώτιο 8 σχέσεων Drive-E, που ανήκει στο βασικό εξοπλισμό του αυτοκινήτου, η μέση κατανάλωση είναι μόλις 6,7 λίτρα/100 χλμ., με τους εκπεμπόμενους ρύπους CO2 για το συγκεκριμένο μοντέλο να είναι 157 γρμ. στο χιλιόμετρο.\nΤο Νέο XC60 Τ5 με βενζινοκινητήρα Drive-E, 8άρι αυτόματο σειριακό κιβώτιο ταχυτήτων και πλούσιο επίπεδο εξοπλισμού, έχει προτεινόμενη τιμή λιανικής 39.200 € με όφελος απόσυρσης (42.000 € χωρίς απόσυρση).


Πρέμιερ Λιγκ: Στις καθυστερήσεις η Γιουνάιτεντ, εύκολα η Τσέλσι\nΔεκάδες εκατομμύρια Ευρώπη δαπάνησε η Μάντσεστερ Γιουνάιτεντ, όμως τη λύση έδωσε ο Μάρκους Ράσφορντ! Ο 19χρονος επιθετικός που μπήκε ως αλλαγή στο 71΄ του αγώνα με τη Χαλ, σκόραρε στο δεύτερο λεπτό των καθυστερήσεων από έξοχη ασίστ του Ρούνι και η Γιουνάιτεντ νίκησε 1-0. Ετσι οι «Κόκκινοι Διάβολοι» διατήρησαν το απόλυτο ρεκόρ τους μετά από τρεις αγωνιστικές στην Premier League.\nΤο «3Χ3» έκανε η Τσέλσι, στην Πρέμιερ Λιγκ, αυτή τη\nφορά πιο εύκολα σε σχέση με τις πρώτες δύο αγωνιστικές. Η ομάδα του Αντόνιο Κόντε νίκησε 3-0 τη Μπέρνλι στο «Στάμφορντ Μπριτζ». με γκολ που πέτυχαν οι Αζάρ (9'), Γουίλιαν (41'), Μόουζες (89').\nΗ Λίβερπουλ αν και ήταν καλύτερη σχεδόν σε όλο το ματς, δημιούργησε ευκαιρίες, είχε και δοκάρι, παρόλα αυτά δεν κατάφερε να νικήσει την Τότεναμ (1-1). Οι «κόκκινοι» άνοιξαν το σκορ στο 43 με πέναλτι του Μίλνερ, ενώ οι «πετεινοί» ισοφάρισαν στο 72’ με τον Ρόουζ.\nΗ Λίβερπουλ στο 52’ είχε δοκάρι με τον Ματίπ, ενώ από τους κορυφαίους της αναμέτρησης ήταν ο τερματοφύλακας Φορπ που έσωσε πολλές φορές την Τότεναμ. Να προσθέσουμε ότι ο Μανέ σκόραρε στο 54', αλλά ο επόπτης υπέδειξε σε θέση οφσάιντ τον Λαλάνα που έδωσε την πάσα. Η Τότεναμ ανέβασε απόδοση μετά to 60' και ο Μινιολέ είχε δύο σπουδαίες επεμβάσεις πριν την ισοφάριση.\n(90+3΄ Σκοτ Νταν - 11΄ Κινγκ)\nΕβερτον-Στόουκ Σίτι 1-0\n(32΄ Βάρντι, 52΄ Μόργκαν - 80΄ Φερ)\n(85΄ Ροντρίγκεζ - 80΄πεν. Ντεφόου)\n(57΄ Περέιρα - 9΄ Καθόρλα, 40΄ Σάντσεθ, 45΄ Οζίλ)


ΤΟ ΕΙΛΗΤΑΡΙΟΝ: «ΚΑΤΕΒΑ, ΑΔΕΛΦΕ, ΝΑ ΦΑΜΕ ΜΑΖΙ!»...\nΝΑ ΦΑΜΕ ΜΑΖΙ!»...\n«Θυμάστε εκείνον τον πολύ απλό μοναχό που αξιώθηκε να φάει μαζί με τον Χριστό; Πριν γίνει μοναχός, ήτανε βοσκός. Και, το μόνο που τον ενδιέφερε, ήταν πώς θα σωθεί.\nΚάποτε, πέρασε από τα μέρη του ένας ερημίτης και του είπε, σαν παραίνεση και συμβουλή, τα εξής:"Αν θέλεις να σωθείς, να βαδίζεις πάντα τον ίσιο δρόμο". Αυτός, πάλι, πήρε κατά γράμμα τον λόγο του. Παίρνει λοιπόν έναν δρόμο και, για τρεις μέρες, βάδιζε όλο ίσια (!)..., ώσπου τελικά έφθασε σε ένα μοναστήρι. Εκεί ο ηγούμενος, όταν είδε τον πόθο που είχε για την σωτηρία του, τον έκανε αμέσως μοναχό και τον έβαλε να διακονεί μέσα στην εκκλησία.\nΜια μέρα, την ώρα που καθάριζε τον ναό, πέρασε ο ηγούμενος και τον συμβούλεψε "να κάνει καλά την δουλειά του". Εκείνος, αφού άκουσε τις συμβουλές, ρώτησε τον Γέροντα δείχνοντας προς τον Εσταυρωμένο: "Γέροντα, ποιός είναι αυτός που στέκεται εκεί πάνω; Έχω τόσες μέρες εδώ πέρα, και δεν κατέβηκε ούτε να φάει ούτε να πιει!". Έκπληκτος και ενεός ο ηγούμενος, θαύμασε την πρωτοφανή και μακαρία απλότητά του και γυρίζει και του λέει, αστεϊζόμενος: "Εγώ τον τιμώρησα να στέκεται εκεί πάνω, γιατί ...δεν έκανε καλά την δουλειά του"!!!\nΟ μοναχός, τον άκουσε χωρίς να πει τίποτε. Το βράδυ, όμως, πήρε το φαγητό του και κλείσθηκε μέσα στον ναό. Πήγε κάτω από τον Εσταυρωμένο και Του είπε με πόνο ψυχής: "Κατέβα, αδελφέ, να φάμε μαζί!". Τότε ο Χριστός κατέβηκε κι έφαγε μαζί με τον απλό μοναχό, και του υποσχέθηκε ότι θα τον πάρει στο σπίτι του Πατέρα Του, για να ευφραίνεται αιώνια. Πράγματι, μετά από λίγες μέρες ο απλός αυτός μοναχός κοιμήθηκε ειρηνικά. Βλέπετε, τέλεια άγνοια είχε, αλλά και τί αξιώθηκε να ζήσει, χάρη στην πολλή απλότητα και καθαρότητα που είχε!\nΓια να αναπαυθεί η Χάρις του Θεού στον άνθρωπο, πρέπει να υπάρχει μέσα του αυτό το άδολο, το καθαρό. Όταν προηγηθεί η απλότητα και η καθαρότητα, με την θερμή πίστη και την ευλάβεια, φθάνει μετά ο άνθρωπος να έχει θεία γεγονότα και να γνωρίζει τα μυστήρια του Θεού, χωρίς να έχει γνώσεις. Γιατί, τότε, φιλοξενείται μέσα του η Αγία Τριάδα και, με τον θείο φωτισμό που έχει, βρίσκει εύκολα τα κλειδιά των θείων νοημάτων και ερμηνεύει το πνεύμα του Θεού, πολύ απλά και φυσικά, χωρίς διανοητικό πονοκέφαλο».\n[Γέροντος Παϊσίου Αγιορείτου: «Λόγοι Ε' – Πάθη και Αρετές», ενότητα 2η, μέρος 4ο, κεφ. 1ο, σελ. 273–274, έκδ. (α') Ιερού Ησυχαστηρίου «Ευαγγελιστής Ιωάννης ο Θεολόγος», Σουρωτή Θεσ/νίκης, Δεκέμβριος 2006.]\nΑναρτήθηκε από πατήρ Δαμιανός στις 3:32 μ.μ.


09/01/2017, 06:08 Upd: 09/01/2017, 16:19 7\nΤρίκαλα: Πάγωσε υδραγωγείο από το πολικό ψύχος\nΟι θερμοκρασίες άγγιξαν και το -10\nΠτολεμαΐδα: Ομαλοποιείται σταδιακά η παροχή θέρμανσης της πόλης\nΣε δύο ώρες η λειτουργία της 3ης μονάδας θα βρίσκεται στο μέγιστο της ισχύος της προσφέροντας 50 θερμικά Mw για την τηλεθέρμανση της πόλης\nΒίντεο: Εντυπωσιακό φαινόμενο στο Ναύπλιο με την θάλασσα να... «βράζει»\nΈντονη χιονόπτωση σημειώθηκε και στο Ναύπλιο το απόγευμα του Σαββάτου ασπρίζοντας τις στέγες των σπιτιών και τα παρμπρίζ των αυτοκινήτων\nΧωρίς ρεύμα και τηλέφωνο σε Αλόννησο, χιόνι 1,5 μέτρο στη Σκόπελο - Αποκλεισμένα χωριά σε Κύμη - «SOS» και από Οινούσσες - Προβλήματα στην Κρήτη, παγετός στην Μακεδονία, στους -19 η θερμοκρασία στη Φλώρινα\nΤεράστια είναι τα προβλήματα που έχει προκαλέσει σε πολλές περιοχές της Ελλάδας ο χιονιάς\nκαι το σφοδρό κύμα κακοκαιρίας\nπου πλήττουν από την Παρασκευή τη χώρα, ενώ δύο συνάνθρωποί μας έχασαν τη ζωή τους. Ένας 77χρονος στην Ναύπακτο που είχε βγει στην εξοχή και μια ηλικιωμένη γυναίκα στην Κομοτηνή.\nΟ 77χρονος, που για ώρες είχε χαθεί στην περιοχή Πιτσιναίικα Ναυπακτίας, αν και εντοπίστηκε ζωντανός, εντούτοις κατέληξε στο Κέντρο Υγείας Ναυπάκτου, πιθανότατα από υποθερμία.\nΧαρακτηριστικό είναι ότι σε κατάσταση έκτακτης ανάγκης κηρύχθηκαν τα νησιά Αλόννησος και Σκόπελος, αλλά και ο δήμος Κύμης- Αλιβερίου στην Εύβοια, λόγω των σοβαρών προβλημάτων που έχουν προκληθεί από τη σφοδρή χιονόπτωση.\nΣτην Αλόννησο το χιόνι έφτασε τα δύο μέτρα, ενώ στο Πατητήρι, την πρωτεύουσα του νησιού έφτασε το ενάμιση μέτρο. Το γεγονός έχει καταστήσει αδύνατες τις μετακινήσεις, ενώ την ίδια ώρα ολόκληρο το νησί παραμένει χωρίς ρεύμα για τρίτη ημέρα.\nΧιονισμένο ακόμα και το ιπτάμενο δελφίνι στο λιμάνι της Αλοννήσου:\nΤο χιόνι έφτασε μέχρι τη θάλασσα, ενώ στην Παλιά Αλόννησο παραμένει στα δύο μέτρα!\nΑνάλογη η κατάσταση και στην Σκόπελο, με το χιόνι να φτάνει στη Χώρα το ένα μέτρο και τις μετακινήσεις να είναι εξαιρετικά δύσκολες.\nΑπίστευτες εικόνες από την Σκόπελο, όπου το χιόνι έχει καλύψει τα πάντα:\nΠαρότι ο Δήμαρχος έχει ζητήσει βοήθεια η πολιτεία δεν έχει ανταποκριθεί με αποτέλεσμα τα προβλήματα όσο περνάνε οι ώρες να οξύνονται.\nΕικόνες από τις Οινούσσες στα λευκά\nΣυνεχίζεται η επέλαση του χιονιά και σήμερα Δευτέρα στη χώρα μας, καθώς σύμφωνα με την πρόγνωση της Εθνικής Μετεωρολογικής Υπηρεσίας, οι χιονοπτώσεις θα συνεχιστούν σε αρκετές περιοχές, αν και κυρίως σε περιοχές με μεγάλο υψόμετρο. Παράλληλα, ισχυρές καταιγίδες και βροχοπτώσεις θα επιτείνουν τα προβλήματα, ενώ σε πολλές περιοχές, ιδίως της Βόρειας Ελλάδας, θα επικρατήσει ολικός παγετός, με θερμοκρασίες κάτω από το μηδέν καθ' όλη τη διάρκεια του 24ωρου.\nΚλειστά τα σχολεία σήμερα σε πολλές περιοχές\nΚλειστά θα παραμείνουν σήμερα αρκετά σχολεία σε πολλές περιοχές της χώρας, καθώς το δριμύ ψύχος αλλά και ο παγετός καθιστούν απαγορευτική την προσέλευση μαθητών και δασκάλων.\nΣτην περιοχή της Θεσσαλονίκης, κλειστές θα είναι όλες οι σχολικές μονάδες (βρεφονηπιακοί και παιδικοί σταθμοί, νηπιαγωγεία και δημοτικά, γυμνάσια και λύκεια) στον δήμο Λαγκαδά. Επίσης, για την ασφάλεια των μαθητών κλειστά θα μείνουν όλα τα σχολεία πρωτοβάθμιας και δευτεροβάθμιας εκπαίδευσης στους δήμους Παύλου Μελά, Αμπελοκήπων, Μενεμένης και Δέλτα.\nΕξάλλου, στον Δήμο Φλώρινας τα σχολεία, δημοτικά, γυμνάσια και λύκεια, δεν θα λειτουργήσουν σήμερα και αύριο, ενώ κανονικά θα ανοίξουν οι παιδικοί σταθμοί.\nΣτο Δήμο Κατερίνης κλειστά θα παραμείνουν τα σχολεία όλων των βαθμίδων, ενώ την Τρίτη, 10 Ιανουαρίου, θα είναι κλειστά μόνο τα σχολεία πρωτοβάθμιας εκπαίδευσης. Οι παιδικοί σταθμοί θα λειτουργούν κανονικά.\nΣτη Χαλκιδική, στον Δήμο Αριστοτέλη δεν θα ανοίξουν σήμερα λόγω των έκτακτων καιρικών φαινομένων όλες οι σχολικές μονάδες του Δήμου σε δομές της πρωτοβάθμιας όσο και της δευτεροβάθμιας εκπαίδευσης καθώς και τα Κέντρα Δημιουργικής Απασχόλησης ΚΔΑΠ και στο σύνολο των κοινοτήτων του Δήμου Αριστοτέλη.\nΚλειστά θα είναι τα σχολεία σήμερα και Τρίτη, και στο Δήμο Πολυγύρου. Εξαιρούνται τα σχολεία της παραλιακής ζώνης (Μεταμόρφωση, Ορμύλια, Καλύβες, Όλυνθος) τα οποία θα λειτουργήσουν κανονικά με μία ώρα καθυστέρηση στην έναρξη των μαθημάτων.\nΚλειστά θα παραμείνουν τα σχολεία πρωτοβάθμιας και δευτεροβάθμιας εκπαίδευσης του Δήμου Κοζάνης για δύο ημέρες, λόγω των χαμηλών θερμοκρασιών που επικρατούν στην περιοχή. Οι παιδικοί σταθμοί του Δήμου Κοζάνης και της Κοινωφελούς Επιχείρησης θα ξεκινήσουν τη λειτουργία τους μια ώρα αργότερα και συγκεκριμένα στις 8 το πρωί.\nΕπιπλέον, κλειστά θα παραμείνουν σήμερα και αύριο και τα σχολεία στο Άργος Ορεστικό.\nΚλειστά θα παραμείνουν σήμερα, τα σχολεία πρωτοβάθμιας και δευτεροβάθμιας εκπαίδευσης του Δήμου Εδεσσας, λόγω των πολύ χαμηλών θερμοκρασιών που επικρατούν στην περιοχή. Οι παιδικοί σταθμοί θα λειτουργήσουν κανονικά.\nΕξάλλου, η Περιφέρεια βορείου Αιγαίου ανακοίνωσε ότι τα σχολεία στα νησιά της Λέσβου, της Λήμνου και του Αγίου Ευστρατίου, θα παραμείνουν κλειστά.\nΑπό τις 10:00 και μετά, θα λειτουργήσουν τα σχολεία πρωτοβάθμιας και δευτεροβάθμιας Εκπαίδευσης του Δήμου Τρικκαίων. Κλειστά θα είναι όλα τα σχολεία πρωτοβάθμιας και δευτεροβάθμιας εκπαίδευσης του Δήμου Καλαμπάκας, καθώς και όλοι οι δημοτικοί παιδικοί σταθμοί.\nΣτην Κρήτη, κλειστά θα παραμείνουν όλα τα σχολεία της πρωτοβάθμιας και δευτεροβάθμιας εκπαίδευσης στο σύνολο της Περιφερειακής Ενότητας Χανίων.\n"Φονικός χιονιάς" με δυο νεκρούς - Σε κατάσταση έκτακτης ανάγκης Αλόννησος, Σκόπελος και Κύμη\nΜας τα χετε κάνει ντομάτες. Χιόνισε μια φορά στο τόσο, θα κρατήσει 2-3 μέρες και οι Έλληνες κάνουν σαν να ζουν το "the day after tomorrow". Mercy ρε!\nΣυμφωνώ απόλυτα μαζί σου. Αλλά όταν είσαι άνεργος, ή άεργος περιμένοντας την θεσούλα που θα σχεδιαστεί για πάρτη σου από τον πολιτικό σου φορέα, έχεις χρόνο για σχόλια και αμπελοφιλοσοφίες. Χαίρομαι που έφυγα από την μιζέρια προ κρίσης και δεν φίλησα ποτε κατουρημένες ποδιές\nΕιναι κουραστικο πλεον να διαβαζεις posts σε ασχετες ειδησηεις και ολοι σχεδον να αναφερονται σε παραταξεις και την γενικοτερη οικονομικη κατασταση με φτηνο χιουμορ και ανταγωνισμο ποιος θα γραψει την καλυτερη εξυπναδα (μαλλον μαλ...α).. Το γελοιοτερο απο ολα ειναι οτι καποιοι κανουν και διαλογο καλυτερης μαλ..ας μεταξυ τους, ποιος θα αναδειχθει εξυπνοτερος μαλ..ας..!!! Οτι να ναι..\nΠας καλά ρε φίλε?δεν βλέπεις ότι ο τσιπρας φταίει που έχει ρίξει τόσο χιόνι!!\n/Στο έλεος του χιονιά: Σε κατάσταση έκτακτης ανάγκης Αλόννησος, Σκόπελος και Κύμη /Αλαλούμ με τις δηλώσεις πόθεν έσχες από τις δικαστικές καραμπόλες //Χάος με τις εισφορές για τα μπλοκάκια.// Μπάχαλο και κατάντια είναι τα συναχωμένα άρθρα το Ελληνικών Εφημερίδων. Μια κατάρρευση του Ελληνικού κράτους χωρίς τελειωμό . Το παράδοξο είναι πως σε αυτήν την κατάντια παρουσιάζονται οι κανίβαλοι που διοικούν σε διάφορα τηλεοπτικά παράθυρα και ισχυρίζονται πως όλα είναι ρόδινα. Αυτό το φαινόμενο του ψευδούς που πάντοτέ καταλήγει στην κλεψιά παίρνει καθημερινός όψη και οστά με το αποτέλεσμα η αλήθεια να είναι ισότιμοί με το ψέμα και ο σημερινός Έλληνας δυσκολεύεται να ξεχωρίσει ποιοι λένε αλήθεια και ποιοι λένε ψέματα. Αυτοί οι ψευτοτσολιαδες κουκουλοφόροι αφού προσκάλεσαν τους πάντες στην Ελλάδα ήξεραν πως έρχεται χειμώνας και τον χειμώνα δεν είναι δυνατόν να φιλοξενούνται οικογένειες σε σκηνές . Οι αυταπατώμενη ψευτοτσολιαδες αιώνιοι αγωνιστές βλέποντας τα αισχρά αποτελέσματα του χιονιά παρουσιάζονται ως αγωνιστές και υπερασπιστές των αδυνάτων που δεν φταίνε σε τίποτα πάρα για όλα φταίνε κάποιοι άλλοι, η οι έτεροι μας και προπαντός ο ταλιμπαν Σοίμπλε όπως τον αποκαλούν δημοσιά. Κανένα κανάλι δεν τους διώχνει από τα τήλε-παράθυρα με τον χαρακτηρισμό κακόμοιρα αυταπατώμενα ψευδό-κουμουνιστικά αποβράσματα, που ήθελαν και θέλουν να διοικούν.\nΑ ρε λαμόγια του Συριζα,έχετε καταστρέψει την χώρα με την κακοκαιρία..πεθαίνει ο κόσμος στους δρόμους και εσείς κάνετε ακόμα χρισουγεννιατικες διακοπές,.\nΘα ειχε ενδιαφερον να θυμηθουμε τι ελεγαν οι εγκαθετοι της Μερκελ(συριζα) σε τουιτ οταν ειχαν χασει την ζωη τους οιι 2 φοιτητες στην Λαρισα απο μαγκαλι. Σημερα που θρηνουμε 3 νεκρους δεν μιλανε τα καθηκια. Δεν ειναι λαικισμος αλλα πραγματικοτητα. Η κυβερνηση των εγκαθετων των Βρυξελλων ανεβασε τον φορο στα καυσιμα με αποτελεσμα ο φτωχος κοσμος που δεχεται την ολομετωπη επιθεση μισους απο τα τσιρακια της μερκελ να μην μπορει να αντιμετωπισει το ψυχος. Τα τσιρακια των Βρυξελλων ειναι ηθικοι αυτουργοι στον φονο. Αυτοι δολοφονησαν τους ανθρωπους.Και ολα για να τους πουνε μπραβο απο τις Βρυξελλες !Ανοητοι επικινδυνοι και φονιαδες , αυτη ειναι η πρωτη φορα αριστερα.


Υποψήφιοι του Κόκκινου Δικτύου με την Λαϊκή Ενότητα\nαριστερά / . / 09.09.2015\nΣτα ψηφοδέλτια της Λαϊκής Ενότητας (ΛΑΕ) για την εκλογική μάχη της 20ής Σεπτεμβρίου, κυρίαρχη είναι η παρουσία της νεολαίας, των γυναικών, εκπροσώπων κοινωνικών κινημάτων και του συνδικαλιστικού κινήματος, αγωνιστών και αγωνιστριών της Αριστεράς που τα τελευταία χρόνια συμμετείχαν ενεργά στους εργατικούς-λαϊκούς αγώνες, ενάντια στα μνημόνια της άγριας λιτότητας και του αυταρχισμού.\nΜΑΡΙΑ ΜΠΟΛΑΡΗ. Γεννήθηκε το 1963 στην Αθήνα. Το 1981 εισάγεται στο Νομικό Τμήμα της Νομικής Σχολής Αθηνών και παίρνει μέρος στους νεολαιίστικους και λαϊκούς αγώνες μέσα από τις γραμμές της ΚΝΕ και του ΚΚΕ. Το 1989 αποχωρεί με την πλειοψηφία της ΚΝΕ και διαγράφεται από το ΚΚΕ. Ιδρυτικό μέλος και μέλος της ΚΕ της Διεθνιστικής Εργατικής Αριστεράς (ΔΕΑ). Από το 2001 δραστηριοποιήθηκε στο κίνημα ενάντια στην παγκοσμιοποίηση και συμμετείχε στην ίδρυση του Ελληνικού Κοινωνικού Φόρουμ και του ΣΥΡΙΖΑ. Πήρε μέρος σε όλες στις τελευταίες εκλογικές μάχες (2004, 2007, 2009, 2012), πάντα ως υποψήφια του ΣΥΡΙΖΑ στην Α’ Αθήνας. Τον Ιούνιο του 2012 εκλέγεται βουλευτής. Στις εκλογές του Γενάρη του 2015 εκλέγεται ξανά, αλλά η επιλογή του Α. Τσίπρα να κρατήσει την έδρα της Α’ Αθήνας την αφήνει εκτός κοινοβουλίου.\nΑΝΤΩΝΗΣ ΝΤΑΒΑΝΕΛΟΣ. Γεννήθηκε στην Αθήνα το 1954. Το 1972 εντάχθηκε στο αντιδικτατορικό φοιτητικό κίνημα, πήρε μέρος στη Νομική και στο Πολυτεχνείο του 1973. Το 1973 οργανώθηκε στην Αντικαπιταλιστική Αριστερά. Είναι μέλος της ΚΕ της Διεθνιστικής Εργατικής Αριστεράς και υπήρξε μέλος του ΣΥΡΙΖΑ από την αρχή του εγχειρήματος μέχρι την αποχώρησή του τον Αύγουστο του 2015, όντας μέλος της ΠΓ. Υπήρξε εκλεγμένος στο ΔΣ της ΕΣΗΕΑ (Ένωση Συντακτών Ημερησίων Εφημερίδων Αθηνών) και στο ΔΣ της ΠΟΕΣΥ (Πανελλήνια Ομοσπονδία Ενώσεων Συντακτών).\nΓΙΩΡΓΟΣ ΣΑΠΟΥΝΑΣ. Γεννήθηκε το 1966 και ζει στην Αθήνα. Είναι ζωγράφος - απόφοιτος της Ανωτάτης Σχολής Καλών Τεχνών και εκπαιδευτικός. Δραστηριοποιείται στο κίνηµα και στην Αριστερά από τα µαθητικά του χρόνια. Στο πανεπιστήμιο εξελέγη πρόεδρος του συλλόγου φοιτητών της ΑΣΚΤ. Εξελέγη µέλος του ∆Σ του Εικαστικού Επιμελητηρίου (ΕΕΤΕ) µεταξύ 1999-2001. Στέλεχος της Αντικαπιταλιστικής Πολιτικής Ομάδας (ΑΠΟ) και του Κόκκινου Δικτύου.\nΑΘΗΝΑ ΣΚΑΜΠΑ. Γεννήθηκε το 1969, μεγάλωσε και ζει στο Χαϊδάρι. Έχει μία κόρη. Αποφοίτησε από το Πανεπιστήμιο Πατρών με πτυχίο Ηλεκτρολόγου Μηχανικού και Τεχνολογίας Υπολογιστών. Με έντονη πολιτική και συνδικαλιστική δράση. Δημοτική σύμβουλος Χαϊδαρίου. Εντάχθηκε στην ΟΣΕ (1991) και πέρασε στη ΔΕΑ (2000 - σήμερα). Υπήρξε μέλος της Γραμματείας του ΣΥΡΙΖΑ Χαϊδαρίου και της ΝΕ Δυτικής Αθήνας. Εργάζεται ως μηχανικός λογισμικού και είναι μέλος του ΔΣ του πρωτοβάθμιου σωματείου όπου διετέλεσε και πρόεδρος. Ιδρυτικό μέλος του μετώπου «Χαϊδάρι Αντιφασιστικό ΜΠΛΟΚ15».\nΣΩΤΗΡΗΣ ΚΑΡΝΕΣΗΣ. Εκπαιδευτικός. Σπούδασε Φυσική στο Πανεπιστήμιο Ιωαννίνων, συμμετέχοντας ενεργά στο φοιτητικό κίνημα και έχοντας επανειλημμένα εκλεγεί στο ΔΣ του Συλλόγου Φοιτητών Φυσικού. Ζει και εργάζεται στη Σαλαμίνα. Ήταν ιδρυτικό μέλος του ΣΥΡΙΖΑ και μέλος της Διεθνιστικής Εργατικής Αριστεράς (ΔΕΑ). Πρωτοστάτησε στη δημιουργία της «Επιτροπής Αγώνα - Ενάντια στα Μέτρα» στη Σαλαμίνα και συμμετέχει ενεργά στην κίνηση πολιτών Ν.ΑΥ.ΜΑΧΗ.Α. Ήταν υποψήφιος βουλευτής Β’ Πειραιά με τον ΣΥΡΙΖΑ στις εκλογές του 2004, του 2009 και του 2012.\nΧΡΗΣΤΟΣ ΣΤΑΥΡΑΚΑΚΗΣ. Γεννήθηκε το 1989 και μεγάλωσε στη Νίκαια. Ενεργός από τα μαθητικά του χρόνια εντάχθηκε στην ΚΝΕ. Το 2014 αποφοίτησε από τη Σχολή Αρχιτεκτόνων Μηχανικών του ΕΜΠ και παράλληλα εργάζεται επισφαλώς. Στα πρώτα φοιτητικά χρόνια συμμετείχε ενεργά στην εξέγερση του Δεκέμβρη του 2008. Το Δεκέμβριο του 2013 στην ιδρυτική Συνδιάσκεψη της Νεολαίας ΣΥΡΙΖΑ εκλέχθηκε μέλος του Κεντρικού Συμβουλίου και της Γραμματείας του ΚΣ. Ήταν υποψήφιος δημοτικός σύμβουλος με την Κίνηση Πολιτών Νίκαιας-Ρέντη «Κόντρα στο Ρεύμα», στις δημοτικές εκλογές του 2010 και του 2014 και με τον ΣΥΡΙΖΑ στις εκλογές του Γενάρη 2015.\nΠΑΝΟΣ ΚΟΣΜΑΣ. Γεννήθηκε το 1957 στο Κεράσοβο Ευρυτανίας, εργάζεται ως δημοσιογράφος. Μέλος της ΚΕ της ΔΕΑ. Υπήρξε δραστήριο μέλος του μεταπολιτευτικού φοιτητικού κινήματος, μέλος του Συντονιστικού των καταλήψεων του 1979 και μέλος του ΚΣ της ΕΦΕΕ. Συμμετείχε στη συγκρότηση της Κίνησης του Δικτύου για τα Κοινωνικά και Πολιτικά Δικαιώματα, της Οργάνωσης Κόκκινο, στο κίνημα των Ευρωπορειών, στη συντακτική ομάδα του περιοδικού «Μανιφέστο», στην ίδρυση του Ελληνικού Κοινωνικού Φόρουμ και σε όλη τη διαδρομή του ενωτικού εγχειρήματος της Ριζοσπαστικής Αριστεράς από το Χώρο Διαλόγου και Κοινής Δράσης μέχρι τον ΣΥΡΙΖΑ.\nΙΩΑΝΝΑ ΓΑΪΤΑΝΗ. Γεννήθηκε το 1959 στη Βέροια. Είναι μητέρα μίας κόρης. Έμπορος. Μέλος του Ελληνικού και του Ευρωπαϊκού Κοινωνικού Φόρουμ καθώς και του Χώρου Διαλόγου και Κοινής Δράσης της Αριστεράς. Ενεργοποιείται στην υπεράσπιση των δικαιωμάτων των προσφύγων-μεταναστών (ΚΑΡ-Κίνηση Απελάστε το Ρατσισμό), των γυναικών και των LGBT ατόμων (Homophonia Thessaloniki Pride). Από το 2001 είναι στέλεχος της ΔΕΑ (Διεθνιστική Εργατική Αριστερά) και ανήκει στα ιδρυτικά μέλη του ΣΥΡΙΖΑ. Tο 2012 και το 2015 εκλέγεται βουλευτής του ΣΥΡΙΖΑ στην Α’ Θεσσαλονίκης. Αρνείται να στηρίξει τη μνημονιακή προσαρμογή της ηγεσίας του ΣΥΡΙΖΑ, δεν ψηφίζει την υποψηφιότητα Παυλόπουλου, καταψηφίζει το τρίτο μνημόνιο και τα προαπαιτούμενα μέτρα και προσχωρεί στο μέτωπο της Λαϊκής Ενότητας.\nΠΑΥΛΟΣ ΤΣΕΚΟΥΡΑΣ. Γεννήθηκε το 1956. Συνταξιούχος εκπαιδευτικός. Παλιό μέλος της ΚΝΕ και του ΚΚΕ και σήμερα της ΔΕΑ. Δραστηριοποιήθηκε έντονα στη μάχη ενάντια στα χαράτσια και τα διόδια, μέσα από την Επιτροπή Αγώνα Παραλίας στην Πάτρα. Πρώην μέλος της Γραμματείας της ΝΕ ΣΥΡΙΖΑ Αχαΐας.\nΕΛΕΝΑ ΨΑΡΡΕΑ. Γεννήθηκε το 1982. Κατάγεται από τις Γαϊτσές Αβίας. Μεγάλωσε στην Καλαμάτα. Πτυχιούχος Φιλολογίας Πανεπιστημίου Αθηνών. Δραστηριοποιείται στο κίνημα και στην Αριστερά από τα φοιτητικά της χρόνια. Συμμετέχει ενεργά στο φεμινιστικό κίνημα. Εκπρόσωπος της Παγκόσμιας Πορείας Γυναικών σε Ευρωπαϊκά Συντονιστικά και στο Παγκόσμιο Συντονιστικό στην Ισπανία. Έχει εκδώσει την ποιητική συλλογή «Επεμβάσεις» , Α’ Βραβείο, Πολυδούρεια. Είναι μέλος της συντακτικής επιτροπής του περιοδικού τέχνης «Μανδραγόρας». Εκλέχθηκε βουλεύτρια Μεσσηνίας με τον ΣΥΡΙΖΑ στις εθνικές εκλογές της 25ης Γενάρη του 2015, λέγοντας -μαζί με την Ι. Γαϊτάνη- τα δύο πρώτα ΟΧΙ από την ΚΟ του ΣΥΡΙΖΑ, πριν προσχωρήσει στο μέτωπο της Λαϊκής Ενότητας.\nΓΙΩΡΓΟΣ ΜΑΤΘΑΙΑΚΗΣ. Γεννήθηκε το 1962 και είναι λογιστής, ενεργός αγωνιστής της Αριστεράς. Παλιό μέλος του ΚΣ της ΕΦΕΕ, της «Επιτροπής για το Στρατό» και του ΚΣ της ΕΚΟΝ Ρήγας Φεραίος. Μέχρι την πρόσφατη παραίτησή του, μέλος της Γραμματείας της ΝΕ Ηρακλείου του ΣΥΡΙΖΑ.\nΓΙΑΝΝΗΣ ΛΕΒΕΝΤΗΣ. Γεννημένος το 1958. Μουσικός και δικηγόρος. Πρώην μέλος της ΝΕ ΣΥΡΙΖΑ Ηρακλείου, συντονιστής της Επιτροπής Δικαιοσύνης και Δικαιωμάτων. Επικεφαλής της Δικηγορικής Συσπείρωσης Ηρακλείου, στις εκλογές του 2011 και του 2014.\nΑΛΕΞΗΣ ΛΙΟΣΑΤΟΣ. Είναι 33 ετών, συμμετέχει από το 2004, ως μέλος της ΔΕΑ και του ΣΥΡΙΖΑ –του οποίου υπήρξε μέλος της ΝΕ Κοζάνης μέχρι την αποχώρησή του– στους αγώνες των εργαζομένων και της νεολαίας για μια καλύτερη ζωή. Ανήκει στη «γενιά του άρθρου 16» –έζησε και πήρε ενεργά μέρος ως φοιτητής στο νικηφόρο πανεκπαιδευτικό κίνημα το 2006-7. Υποψήφιος βουλευτής του ΣΥΡΙΖΑ το 2012. Ζει κι εργάζεται στην Πτολεμαΐδα.\nΒΑΣΙΛΗΣ ΔΗΜΑΚΗΣ. Γεννήθηκε το 1965 και εργάζεται ως οδηγός. Δραστήριος στους κοινωνικούς αγώνες, εκλεγμένος στο 1ο Τοπικό Συμβούλιο Δημοτικής Κοινότητας Πτολεμαΐδας του Δήμου Εορδαίας, με το «Ρεύμα Πολιτών».\nΓΙΩΡΓΟΣ ΛΑΥΤΣΗΣ-ΣΚΡΕΤΑΣ. Γεννημένος το 1990. Φοιτητής επί πτυχίω στο Τμήμα Μηχανικών Σχεδίασης Προϊόντων και Συστημάτων του Πανεπιστημίου Αιγαίου στη Σύρο. Μέλος της ΔΕΑ και του ΣΥΡΙΖΑ, μέλος της ΣΕ της ΟΜ ΣΥΡΟΥ, μέχρι την παραίτησή του και την ένταξή του στη ΛΑΕ.


(1992) Συμβολή στην Ελληνική Βιβλιογραφία\nΗ Μανούσεια Δημόσια Βιβλιοθήκη Σιάτιστας με την έκδοση αυτού του βιβλίου εγκαινιάζει μια προσπάθεια φιλόδοξη αλλά απόλυτα αναγκαία.\nΕργασίες, μελέτες, πονήματα και έρευνες, που αφορούν το υλικό της ίδιας της Βιβλιοθήκης - παλαιά βιβλία και έντυπα - και ότι άλλο αναφέρεται στη Σιάτιστα, στα προβλήματα και στον πολιτισμό της, παράδοση και ιστορία, με συστηματικό επιστημονικό τρόπο, θα εκδίδεται με δαπάνες της Βιβλιοθήκης στα πλαίσια της αποστολής να συμβάλει στην ανάπτυξη της πνευματικής ζωής του τόπου. με αυτό το πνεύμα ενθαρρύνουμε κάθε πνευματικό δημιουργό σε συγγραφική δραστηριότητα και επιστημονικό έργο.\nΤο ξεκίνημα αυτής της προσπάθειας γίνεται με την έκδοση της ερευνητικής εργασίας του δασκάλου και φιλολόγου κ. Γιάννη Μπάκανου, ο οποίος παρουσιάζει τη συστηματική του έρευνα πάνω στα έντυπα, βιβλία, περιοδικά, εφημερίδες της Δημόσιας Βιβλιοθήκης μας της περιόδου 1864-1912 (μόνο τα ελληνόγλωσσα), καταθέτοντας έτσι τη μικρή του συμβολή στην υπάρχουσα ελληνική βιβλιογραφία.\nΜε την ελπίδα ότι η έκδοση αυτή θα γίνει το έναυσμα για παρόμοιες προσπάθειες, μεγαλώνει η φιλοδοξία της Βιβλιοθήκης για την έκδοση καταλόγων όλων των παλαιών εντύπων της, που είναι πολλά και αξιόλογα.\nΣτην πανεθνική φιλότιμη προσπάθεια που καταβάλλέται από φορείς και ιδιώτες για να καταγραφεί ο έντυπος πνευματικός πλούτος της χώρας μας, η Σιάτιστα με τη Βιβλιοθήκη της θα συμβάλει στο μέτρο του δυνατού, φέρνοντας στο φώς τη μεγάλη πνευματική της κληρονομιά.\nΣιάτιστα, Δεκέμβριος 1992\nΟ Διευθυντής της Δημόσιας Κεντρικής Ιστορικής Βιβλιοθήκης "Μανούσεια"\nΠαναγιώτης Νικ. Μάνιος\nΗ παρούσα εργασία αποτελεί μια ελάχιστη ερευνητική συμβολή στην Ελληνική Βιβλιογραφία των ετών 1864-1912. Οι δύο χρονολογίες δεν είναι συμπτωματικές, αλλά έχουν ιδιαίτερη σημασία. Η αρχική (1864) αποτελεί μια συνέχεια του τέλους της Ελληνικής Βιβλιογραφίας των Δ. Γκίνη και Β. Μέξα, η οποία καλύπτει τη χρονική περίοδο 1900-1863. Η δεύτερη (1912) δηλώνει έναν ιστορικό σταθμό για το βορειοελλαδικό Ελληνισμό των νεότερων ιστορικών χρόνων. Η αλύτρωτη Μακεδονία απαλλάσσεται από τον τούρκικο ζυγό.\nΗ έρευνα μας αποσκοπεί στην καταγραφή των εντύπων της περιόδου, που προαναφέραμε και περιορίζεται στο περιεχόμενο της Μανούσειας Δημόσιας Βιβλιοθήκη Σιάτιστας, ως αντιπροσωπευτική του δυτικομακεδονικού χώρου και τόπου.\nΩς προς τη μέθοδο καταγραφής των εντύπων ακολουθούμε αυτή των Δ. Γκίνη και Β. Μέξα. Η κατάταξη γίνεται έτος και με αλφαβητική σειρά των τίτλων των εντύπων (βιβλίων, περιοδικών, εφημερίδων) για κάθε έτος. Η αυτοψία συνιστά κύριο και αντικειμενικό στοιχείο της έρευνα μας. Καταβάλαμε κάθε δυνατή προσπάθεια προκειμένου να περιγράψουμε με πληρότητα και ακρίβεια το υλικό μας. Στα περιοδικά δίνουμε αναλυτικά τους τίτλους των περιεχομένων τους και τα ονόματα εκείνων που τα υπογράφουν. Σε μικρότερο βαθμό εφαρμόζουμε την αρχή αυτή στις εφημερίδες για λόγους οικονομίας. Σημειώνουμε μόνο ότι θεωρήσαμε ιδιαίτερα σημαντικό ή "παράδοξο". Ο πρώτος αριθμός δηλώνει το πλάτος και ο δεύτερος το μήκος ή το ύψος. Από το δεύτερο προκύπτει το σχήμα (8ο, 4ο, κ.α.).\nΗ μέριμνα μας για ακρίβεια μας οδήγησε στην παράλειψη εκείνων των εντύπων, τα οποία δεν μας παρείχαν τα απαραίτητα στοιχεία χρονολόγησης, έκδοσης, όνομα συγγραφέα. Επιπλέον αφήσαμε έξω από την καταγραφή και περιγραφή τις ξενόγλωσσες εκδόσεις της περιόδου που ερευνήσαμε.\nΓια τη διευκόλυνση οποιουδήποτε μελλοντικού ερευνητή συντάξαμε ευρετήριο τίτλων, ονομάτων προσώπων. Ο αριθμός που συνοδεύει τον τίτλο, παραπέμπει στο αντίστοιχο λήμμα. Η έρευνα μας ολοκληρώνεται με τη θεματική ταξινόμηση σύμφωνα με τη δεκαδική ταξινόμηση του Dewei. Μια άλλη εικόνα της εργασίας μας δίνεται με δύο πίνακες γραφικών παραστάσεων. Η προτίμηση μας στο πολυτονικό σύστημα οφείλεται στο γεγονός ότι αυτό αποτελεί χαρακτηριστικό στοιχεί των εκδόσεων της εποχής που ερευνήσαμε.\nΗ εργασία έλαβε αυτή τη μορφή με την επιστημονική καθοδήγηση του καθηγητή της Νεοελληνικής Φιλολογίας του Α.Π.Θ. κ. Γιώργου Κεχαγιόγλου, τόσο κατά τις διαπροσωπικές συνεργασίες όσο και κατά τα σεμινάρια μεταπτυχιακών σπουδών ωστόσο οποιαδήποτε λάθη η παραλείψεις βαρύνουν αποκλειστικά εμένα, που είχα την αποκλειστική ευθύνη της έρευνας και της δομής της. Ακόμη ευχαριστίες στο προσωπικό της βιβλιοθήκης της Σιάτιστας για όλες τις διευκολύνσεις.\nΙ. Π. Μπάκανος


Προφίλ Κρεαταγορά Μπίμπαση - Premium Meat & Delicatessen\nΒρίσκεστε εδώ Αρχική\tΠροφίλ\nΗ Εταιρεία Μπίμπαση Αναστασία ΙΚΕ δραστηριοποιείται στον χώρο του κρέατος στην περιφέρεια Hπείρου από το 1990 με πρωτεργάτη τον Ιωάννη Μπίμπαση και στη συνέχεια την κόρη του Αναστασία. Τώρα ερχόμαστε στην σημερινή εποχή μέσα από όλες τις αντιξοότητες που επικρατούν στο ολοκαίνουριο κατάστημά μας για να ανατρέψουμε τα δεδομένα και να δημιουργήσουμε ένα δίκτυο πελατών στην πόλη των Ιωαννίνων και όχι μόνο.\nΗ κρεαταγορά Μπίμπαση έχει αφήσει τις καλύτερες εντυπώσεις στο χώρο και ταυτόχρονα έχει κερδίσει το σεβασμό και την εκτίμηση από κάθε πελάτη και προμηθευτή. Στόχος μας είναι οι πελάτες να απολαμβάνουν την καλύτερη εξυπηρέτηση μέσα από μια τεράστια γκάμα προϊόντων κρέατος και συνάμα μέσα από ένα πολύ καλά δομημένο και ενημερωμένο προσωπικό του καταστήματος. Η μεγάλη και ιδιαίτερη ποικιλία κρεάτων θα ικανοποιήσει ακόμα και τα πιο απαιτητικά γούστα και επιθυμίες σας.\nΗ επιλογή των πιστοποιημένων κτηνοτροφικών μονάδων και των προμηθευτών γίνεται κάτω από αυστηρά κριτήρια έτσι ώστε να διασφαλιστεί η καλύτερη ποιότητα των κρεάτων. Έτσι, το βόειο-μοσχαρίσιο κρέας επιλέγεται από ελληνικές και γαλλικές φάρμες, καθώς και από φάρμες βόρειας, νότιας Αμερικής, Αυστραλίας κ.α. Επιλέγουμε ελληνικά χοιρινά διότι στην Περιφέρεια Ηπείρου υπάρχει παράδοση στην εκτροφή χοίρων από τις αρχές του '70 κυρίως από την περιοχή της Φιλλιπιάδος. Εξασφαλίζουμε έτσι την εξαιρετική ποιότητα του χοιρινού κρέατος που σας σερβίρουμε. Επίσης η επιλογή των αμνοεριφίων και των πουλερικών γίνεται από την ελληνική ύπαιθρο συγκεκριμένα από την ευρύτερη περιοχή των Ιωαννίνων γι' αυτό η ποιότητα είναι άριστη.\nΣε κάθε στάδιο της επεξεργασίας και συντήρησης σημαντικό ρόλο παίζει η αυστηρή και συνεχής επίβλεψη από γνώστες του κρέατος, η τεχνογνωσία και ο άρτιος τεχνολογικός εξοπλισμός. Το κρέας αναδεικνύεται σε προϊόν μέγιστης διατροφικής αξίας και κατακτά στο τραπέζι σας τη θέση που του αρμόζει. Σε συνδυασμό με την αυστηρή επιτήρηση και τον προσωπικό εξονυχιστικό έλεγχο κατά το στάδιο της επιλογής των καλύτερων φυλών επιτυγχάνουμε να εξασφαλίσουμε εκλεκτά κρέατα υψηλής διατροφικής αξίας, εξαιρετικής ποιότητας και άριστης υγιεινής.\nΕίναι σημαντικό να αναφερθεί πως η εταιρεία μας στις σύγχρονες εγκαταστάσεις της, εφαρμόζει εξειδικευμένο σύστημα διαχείρισης τροφίμων σύμφωνα με τα πρότυπα ISO & HACCP. Επιπλέον, η άριστη ποιότητα εξασφαλίζεται και μέσω της συνεργασίας μας με ειδικό επιστήμονα, Τεχνολόγο Τροφίμων.


H ΒΜW στηρίζει τις σχεδιαστικές της επιλογές, που εκφράζονται με την τεράστια μάσκα – carzine.gr\nH ΒΜW στηρίζει τις σχεδιαστικές της επιλογές, που εκφράζονται με την τεράστια μάσκα\nΠολλά έχουν ακουστεί τον τελευταίο καιρό για την τροπή που έχει πάρει η σχεδίαση των BMW με την τεράστια μάσκα, σε μοντέλα όπως η X7. To μοτίβο μάλλον θα συνεχιστεί, καθώς ήδη έκανε την εμφάνισή του κάτι ακόμα πιο κραυγαλέο, στο Concept 4, ενώ φήμες θέλουν αυτή η προσέγγιση να περνά στην καινούργια Μ3.\nΚόντρα σ’ αυτά τα παράπονα έρχεται να σταθεί ο υπεύθυνος προϊόντων της μάρκας Peter Henrich, ο οποίος σε συνέντευξη που παραχώρησε στο βρετανικό περιοδικό Autocar είπε ότι πρόκειται για μία πολύ έξυπνη κίνηση η οποία έχει γίνει αποδεκτή με θετικά σχόλια από το αγοραστικό κοινό.\nΟ ίδιος επισήμανε ότι “οι πελάτες της BMW θέλουν να δηλώσουν ένα δυναμικό χαρακτήρα, και γι’ αυτό επιλέχθηκε αυτή η σχεδιαστική άποψη από τον αρχισχεδιαστή Adrian van Hooydonk”.\nΠάντως οι άνθρωποι της εταιρίας υποστηρίζουν ότι δεν είναι μόνο αισθητικοί οι λόγοι που έχει επιλεγεί αυτός ο δρόμος της μεγάλης μάσκας, αλλά σχετίζεται και με τα ηλεκτρονικά συστήματα και τους διάφορους αισθητήρες.\nΣε αυτό το άρθρο:BMW, Σχεδιαστικές επιλογές\nH Porsche ολοκλήρωσε την παραγωγή της προηγούμενης 911, αυτής με τον εσωτερικό κωδικό 991


Θα μπορούσατε να ζήσετε για μια ολόκληρη μέρα με μόλις 10 λίτρα νερό; | Skingurus.gr\nΘα μπορούσατε να ζήσετε για μια ολόκληρη μέρα με μόλις 10 λίτρα νερό;\nΤο πρόγραμμα Acqua for Life προσκαλεί και …προκαλεί προσωπικότητες, δημοσιογράφους, bloggers, με επιρροή στον κόσμο της μόδας και της ομορφιάς σε ένα νέο challenge ευαισθητοποίησης, με στόχο να διαδοθεί η ανάγκη για περισσότερο καθαρό, ασφαλές νερό. Αφετηρία η Κυριακή 22 Μαρτίου, Παγκόσμια ημέρα νερού.\nΗ πρόσβαση στο καθαρό νερό είναι ένα βασικό ανθρώπινο δικαίωμα. Η έλλειψή του όχι μόνο θέτει σε κίνδυνο τη ζωή των ανθρώπων, αλλά μειώνει δραματικά την πρόσβαση στην παιδεία και την ανάπτυξη. Υπάρχει επομένως ανάγκη να παρθούν μέτρα παγκοσμίως ώστε να βρεθούν λύσεις γι’ αυτό το πρόβλημα.\nΟ Giorgio Armani, δημιουργός του Acqua di Gio και του Acqua di Gioia, δύο αρωμάτων που έχουν άμεση σχέση με το νερό, ήταν αυτός που ανέλαβε, αγκάλιασε και έκανε γνωστό στο ευρύ κοινό, πριν από 5 χρόνια, το Aqua for Life. Η πρωτοβουλία Acqua for Life σε συνεργασία πάντα με τον ΜΚΟ Green Cross International,-ο οργανισμός που προσφέρει εκατομμύρια λίτρα καθαρό νερό κάθε χρόνο μέσω γεωτρήσεων, συστημάτων συλλογής βρόχινου νερού, πηγαδιών και αντλιών νερού- ευαισθητοποιεί το κοινό για την αξία του νερού και την ανάγκη να δοθεί βοήθεια σε εκατομμύρια ανθρώπους που δεν έχουν πρόσβαση σε πόσιμο νερό. Για το 2015, το Aqua for Life αναλαμβάνει νέες πρωτοβουλίες στη Γκάνα, στην Ακτή Ελεφαντοστού, στη Σενεγάλη, στη Κίνα, στη Βολιβία και στο Μεξικό – και για πρώτη φορά – στην Αργεντινή για πρόσβαση σε καθαρό νερό.\nΑργεντινή: Στο χωριό Gastre, της επαρχίας Chubut της Παταγονίας, μιας περιοχής που μαστίζεται από τη φτώχεια και τα ακραία καιρικά φαινόμενα, το Aqua for Life αναλαμβάνει να κατασκευάσει μια γεώτρηση βάθους 300 μέτρων για να εξασφαλίσει καθαρό νερό στους κατοίκους καθώς και ένα αρδευτικό σύστημα για το τοπικό θερμοκήπιο που παράγει φρούτα και λαχανικά καθ’ όλη τη διάρκεια του χρόνου. Η πρωτοβουλία αυτή θα μεταμορφώσει την ποιότητα ζωής τους γιατί όπως έχει διαπιστωθεί, η βασική αιτία για τις διατροφικές διαταραχές που παρατηρούνται στους κατοίκους της περιοχής είναι η έλλειψη προσιτών οικονομικά φρούτων και λαχανικών.\nΓκάνα: Ο μισός πληθυσμός της αγροτικής Γκάνα δεν έχει πρόσβαση σε νερό. Από το 2011, 90 διαφορετικά συστήματα παροχής νερού να έχουν εγκατασταθεί μέσω του προγράμματος Aqua for Life, σε πάνω από 30 κοινότητες. Το 2015, οι ενέργειες θα επικεντρωθούν σε κοινωνίες που εκτείνονται στα σύνορα μεταξύ Γκάνας και Ακτής Ελεφαντοστού και θα περιλαμβάνουν πρωτοβουλίες για την ευαισθητοποίηση των ψαράδων και των εργατών στα μικρά ορυχεία ενημερώνοντάς τους για τις διαδεδομένες κακές συνήθειες που βάζουν σε κίνδυνο το οικοσύστημα και την ασφάλεια του νερού για όλο τον πληθυσμό.\nΣενεγάλη: Η πρωτοβουλία Acqua for Life και ο Green Cross θα υποστηρίξουν, ξανά το 2015, τις Σενεγαλέζικες κοινότητες. Τέσσερα σχολεία και περίπου 4.000 μαθητές που ζουν σε αγροτικές περιοχές της πόλης Thiès θα δουν το σχολικό τους περιβάλλον να βελτιώνεται σημαντικά αφού θα έχουν εξασφαλισμένη ασφαλή πρόσβαση σε πόσιμο νερό. Ταυτόχρονα θα κατασκευαστούν αποχωρητήρια για άνδρες και γυναίκες.\nΚίνα: Μόνο το 30% των 2.200 κατοίκων του χωριού Taihe, στην επαρχία Yunnan της Κίνας, κοντά στα σύνορα με το Βιετνάμ. μπορούσαν να χρησιμοποιήσουν το δίκτυο ύδρευσης πριν αυτό καταστραφεί και σταματήσει να λειτουργεί. Το ένα τρίτο των χωρικών ζούν κάτω από τα όρια της φτώχειας, μερικοί στα όρια της απόλυτης ένδειας. Το πρόγραμμα Acqua for Life θα βοηθήσει στην αποκατάσταση του υδρευτικού συστήματος και της επέκτασής του σε όλα τα σπίτια που έχουν ανάγκη πρόσβασης σε καθαρό νερό.\nΒολιβία: Στην επαρχία Cordillera, στα νοτιοδυτικά της Βολιβίας, 30 κοινωνίες έχουν βοηθηθεί από το 2012 με πάνω από 50 συστήματα παροχής νερού. Για το 2015, το Acqua for Life στρέφεται στους κατοίκους της Charagua, μιας περιοχής που περιλαμβάνει αρκετά απομονωμένα χωριά και δεσμεύεται να κατασκευάσει σε 9 επιπλέον χωριά αντλίες νερού και συστήματα συλλογής βρόχινου νερού ώστε να παρέχεται νερό σε ακόμα περισσότερα νοικοκυριά.\nΜεξικό: Εδώ και τρία χρόνια, τα προγράμματα Acqua for Life περιλαμβάνουν ενέργειες για την βελτίωση της ποιότητας και της ποσότητας του νερού σε δέκα σχολεία σε υποανάπτυκτες κοινωνίες της πολιτείας Morelos. Παιδιά και γονείς συμμετέχουν σε εκπαιδευτικά εργαστήρια, όπου μαθαίνουν για τη μόλυνση του νερού, πώς να καθαρίζουν το νερό στο σπίτι και πώς να αποφεύγουν ασθένειες που μεταδίδονται μέσω του νερού.\nΈχετε σκεφτεί ποτέ πόσο νερό ξοδεύετε καθημερινά; Οι στατιστικές λοιπόν λένε πως στις περισσότερες χώρες, οι άνθρωποι καταναλώνουν κάθε μέρα 100 λίτρα νερό κατά μέσο όρο. Όχι όμως σε όλες. Υπάρχουν περιοχές στον κόσμο όπου ακόμα και τα 10 λίτρα είναι πολυτέλεια…. Αυτή η διαπίστωση στάθηκε πηγή έμπνευσης και αφορμή για μια νέα πρωτοβουλία ευαισθητοποίησης. Έτσι, για το 2015 το πρόγραμμα Acqua for Life προσκαλεί bloggers, δημοσιογράφους και προσωπικότητες από διαφορετικές χώρες – με επιρροή στον κόσμο της ομορφιάς, της μόδας και όχι μόνο- σε ένα νέο challenge: Να προσπαθήσουν να ζήσουν με 10 μόνο λίτρα νερό για μια ολόκληρη μέρα! Η πρόκληση αυτή θα δώσει την ευκαιρία σε ανθρώπους με επιρροή να καταγράψουν την εμπειρία τους και να επιμορφώσουν τους followers τους στον ψηφιακό κόσμο για την έλλειψη νερού και την σημασία που έχει η ασφαλής πρόσβαση σε καθαρό νερό. Η πρόκληση #1DayOn10Liters ξεκινά από τις 22 Μαρτίου, Παγκόσμια Ημέρα Νερού. Την εμπειρία όσων συμμετέχουν στην πρόκληση μπορείτε να την παρακολουθήσετε μέσω των hashtags #1DayOn10liters #Helpgivewater #Acquaforlife και το επίσημο websitewww.acquaforlife.org.\nVideo: Aqua for Life in Bolivia\nVideo: Aqua for Life in Ghana


Κριτικές - Dr.Ειρήνη Μάντζαρη - Χειρουργός Ωτορινολαρυγγολόγος (ΩΡΛ)\nΑρχική ›› Κριτικές\nΜια Εξαιρετική γιατρός γεμάτη ευγένεια και καλοσύνη.. Είχα ένα πρόβλημα που με βασάνιζε χρόνια και φοβόμουν να το αντιμετωπίσω… είχα πολύ στραβό διάφραγμα. Μου άλλαξε την ζωή μου εκτός από το ότι ανασαίνω τρώω και κοιμάμαι καλύτερα από πριν το αισθητικό κομμάτι που το άφησα εντελώς στα χέρια της είναι εξαιρετικό αφού με γύρισε τουλάχιστον μια δεκαετία πίσω !\nΚαταπληκτική ιατρός – πολυ όμορφος χώρος,άριστη εξυπηρέτηση και συνέπεια στο ιατρείο\nΠήγα στην κ. Μάντζαρη με πρόβλημα στο διάφραγμα, κάτι το οποίο με δυσκόλευε πάρα πολύ τόσο στην αναπνοή όσο και στον ύπνο. Από τη πρώτη στιγμή μου έβγαλε την απαραίτητη εμπιστοσύνη αφιερώνοντας χρόνο για να μου εξηγήσει λεπτομερώς τι πρόβλημα αντιμετωπίζω αλλά και για να απαντήσει υπομονετικά σε όλες τις ερωτήσεις που με απασχολούσαν. Επ ευκαιρία έκανα και πλαστική μιας κ η μύτη μου ήταν ιδιαίτερα φαρδιά και καμπυλωτή. Άψογη στη δουλειά της , πραγματοποίησε κάθε λεπτομέρεια που ζήτησα . Κατέχει πολλές γνώσεις πάνω στο αντικείμενο με το οποίο ασχολείται και αυτό φαίνεται στην πράξη.Παρ ‘ολα αυτά έχω να πω πως είναι φοβερός άνθρωπος καθώς βάζει το θέμα των χρημάτων σε δεύτερη μοίρα και κοιτάει πως να διευκολύνει τους ασθενείς. Συστήνω ανεπιφύλακτα σε όποιον αντιμετωπίζει πρόβλημα αναπνοής η θέλει να αλλάξει την εμφάνιση της μύτης του. 10 ‘\nΕίχα σκολίωση ρινικού διαφράγματος και η κα. Μάντζαρη μου άλλαξε τη ζωή… Πλέον μπορώ και αναπνέω! Δεν έχω πλέον άπνοιες και ημικρανίες, κοιμάμαι πολύ καλύτερα, κουράζομαι λιγότερο, μπορώ και αθλούμαι περισσότερο. Για να μην αναφέρω ότι έχει επιστρέψει και η αίσθηση της όσφρησης που είχα χάσει! Καταπληκτική γιατρός, άψογη εξυπηρέτηση, την συνιστώ ανεπιφύλακτα!\nΑπλα ευχαριστω πολυ για την υπομονη της …..Ημουν ιδιαιτερα αγχωμενη ,αλλα καταφερε να με χαλαρωσει ….Και εννοειται πολυ αναλυτικη ,καθολου βιαστικη και αψογη επαγγελματιας….Μπραβο της


Αντίποδας: Ρεζίλεμα του προέδρου ή του «Εθνικού»;\nΜπορεί τόσα χρόνια στο Τορόντο να την …έβγαζαν καθαρή οι ηΓΕΤΕΣ του «εθνικού», Παππαμάνιος και Σια, αλλά δεν είναι το ίδιο και στο Μόντρεαλ. Εδώ όταν ήθελαν να παραυρεθούν σε κάποια εκδήλωση, αυτοπροσκαλούνταν και τσούπ στην ώρα τους να καθίσουν στις καρέκλες των επισήμων, για φωτογραφίες και κάποιον χαιρετισμό.! Δηλαδή για αυτοπροβολή και μόνο, αφού ούτως ή άλλως δεν εκπροσωπούσαν κανέναν. Στο Μόντρεαλ, όμως τα πράγματα είναι ..λίγο διαφορετικά. Πήγε ο νέος πρόεδρος, ο Δρ. Χαλάτσης σε κάποια …μάτζικ εκδήλωση και στρογγυλοκάθησε στο τραπέζι των επισήμων, όπως θα\nέπρεπε, αν ήταν κανονικός πρόεδρος σοβαρού –αναγνωρισμένου από την παροικία – οργανισμού. Έλα όμως που στο Μόντρεαλ τα πράγματα είναι διαφορετικά και μόλις οι υπεύθυνοι της εκδήλωσης διαπίστωσαν την παρουσία του εκεί, πήγε ο υπεύθυνος της εκδήλωσης και τον απομάκρυνε από το τραπέζι των επισήμων, μεταφέροντάς τον σε κάποιο άλλο των …κοινών θνητών.! Δημιουργήθηκαν κάποιες μικρές αντεγκλήσεις, αρκετές όμως για να γίνει σούσουρο και να ρεζιλευτεί ο νέος πρόεδρος, καθόσον ο οργανισμός που εκπροσωπούσε (και εκπροσωπεί ακόμα;) ΔΕΝ μπορεί να ρεζιλευτεί άλλο… Φρόντισαν γι’ αυτό οι προηγούμενοι πρόεδροί του… Κρίμα για έναν γιατρό να πάθει ένα τέτοιο χουνέρι… Αλλά ρε άνθρωπέ μας, πού πήγες κι’ έμπλεξες με τέτοια ομάδα; Και αν ΔΕΝ ήξερες δεν ρώταγες; Θα δούμε τη συνέχεια θα συμπεράνουμε και θα σαν το πούμε…\nΑναρτήθηκε από ΑΝΤΙΠΟΔΑΣ στις 12:35 AM


παράσιτα δεν είναι έμπιστο; Ξεκαθαρίζουμε τα πράγματα!\nΑν ψάχνετε για τα καλύτερα και ασφαλή προϊόντα για τη θεραπεία της παρασιτικής μόλυνσης σας, μην κοιτάξετε περισσότερο από την τοποθεσία του Dr. Binkowski. Χρησιμοποιήστε τη λειτουργία αναζήτησης στην επάνω αριστερή γωνία αυτής της σελίδας για να βρείτε περισσότερα προϊόντα κατά παρασίτων.\nΕάν είστε γιατρός που ενδιαφέρεται να χρησιμοποιήσει αυτές τις πληροφορίες ως βάση για τη θεραπεία μιας συγκεκριμένης πάθησης, κάντε κλικ εδώ.\nΟ σκοπός των προϊόντων παρασιτοθεραπείας που εξετάζει ο Δρ Binkowski δεν είναι μόνο να σας δείξει πόσο αποτελεσματικά είναι τα προϊόντα για τον έλεγχο των παρασίτων, αλλά και να σας δείξει τι δεν κάνουν. Τα προϊόντα αυτά προορίζονται να χρησιμοποιηθούν με μια καλή ποιότητα και κατάλληλη ποσότητα του παρασίτου που η θεραπεία επιδιώκει να εξαλείψει. Θα πρέπει να συμβουλευτείτε έναν γιατρό πριν αρχίσετε οποιαδήποτε θεραπεία για μια συγκεκριμένη ιατρική κατάσταση, εάν δεν έχετε τις σωστές και ενημερωμένες πληροφορίες σχετικά με αυτό.\nΟρισμένα προϊόντα σε αυτό το site ενδέχεται να έχουν αξιολογηθεί από την Υπηρεσία Τροφίμων και Φαρμάκων (FDA) για την ασφάλεια. Εάν έχετε οποιαδήποτε ανησυχία για την υγεία σας, επικοινωνήστε με το γιατρό σας. Τα προϊόντα που πωλούνται από αυτόν τον ιστότοπο δεν προορίζονται για ευρεία χρήση.\nΑν και αυτός ο ιστότοπος περιέχει μια λίστα προϊόντων, ο Δρ. Binkley δεν αναλαμβάνει καμία ευθύνη για την αποτελεσματικότητα ή την αποτελεσματικότητά του. Δρ.\nΌσον αφορά την ψυχαγωγία σχετικά με τον έλεγχο των παρασίτων, το Herbal Tea αναπόφευκτα με αυτό το ...\nΑν εμπιστευόμαστε τις αμέτρητες κριτικές που έχουν βγει πρόσφατα, πολλοί λάτρεις που χρησιμοποιούν ...\nFitoBalt υγεία και η βελτιωμένη ευεξία είναι ο γρηγορότερος τρόπος για να πάρετε το FitoBalt με το ...\nΌλο και περισσότεροι λάτρεις Bactefort για το προϊόν και τις επιτυχίες του μαζί με τη χρήση του Bac...\nBactefort υγεία και ευημερία είναι προφανώς οι πιο Bactefort αυτό με το Bactefort. Αυτά επιβεβαιώνο...


Αποχαιρέτισε τον Μιντίκκη η Νέα Σαλαμίνα\nΠΟΛΙΤΗΣ SPORTS, 19/06/2019 (τελευταία ενημέρωση 12:12)\nΑνακοίνωση με την οποία ενημέρωσε για την κοινή συναινέσει λύση της συνεργασίας της με τον Κωνσταντίνο Μιντίκκη εξέδωσε η Νέα Σαλαμίνα.\nΟ 29χρονος άσος αποχωρεί από τους ερυθρόλευκους κι αναμένεται να συνεχίσει την καριέρα του στη Δόξα.\nΤην περσινή σεζόν ο Μιντίκκης κατέγραψε με την ομάδα της Αμμοχώστου 25 συμμετοχές.\n«Το Διοικητικό Συμβούλιο της ΝΕΑΣ ΣΑΛΑΜΙΝΑΣ ΑΜΜΟΧΩΣΤΟΥ ανακοινώνει την κοινή συναινέσει λύση της συνεργασίας του με τον ποδοσφαιριστή Κωνσταντίνο Μιντίκκη» αναφέρει η ανακοίνωση της Νέας Σαλαμίνας.\nΟζερσάι: Υπάρχουν νέες ιδέες στο Κυπριακό και πρέπει να συζητηθούνΗ αδιαθεσία Μέρκελ και ο ιπποτικός Ουκρανός πρόεδρος


Το Aznom Palladium έχει προηγμένη συσκευή παρακολούθησης - report247.gr\nΟ Ιταλικός οίκος Aznom είναι ένας από τους λίγους της αυτοκινητοβιομηχανίας που ικανοποιούν το υποσύνολο ατόμων οι οποίοι επιθυμούν αμιγώς την αποκλειστικότητα. Το Palladium γνωρίζει περισσότερα…\nΤον περασμένο Νοέμβριο, η εταιρεία παρουσίασε την τελευταία της δημιουργία: το Aznom Palladium. Μία από τις πιο περίεργες δημιουργίες που έχουμε δει στην πρόσφατη ιστορία, είναι μια ευχάριστη μίξη μεταξύ ενός pick up, ενός SUV και ενός sedan.\nΒασίζεται στο Ram 1500 και υιοθετεί τον V8 5,7 λίτρων που συνδυάζεται με αυτόματο κιβώτιο οκτώ σχέσεων και τετρακίνηση. Με συνολική ισχύ 710 άλογα και ροπή 950 Nm, το Palladium χρειάζεται 4,5 δευτερόλεπτα για να καλύψει το 0-100 km/h από στάση, ενώ, φτάνει στην τελική ταχύτητα των 210 km/h.\nΤώρα, μας λένε ότι, το Palladium έχει ανάγκη από ασφάλεια απέναντι στις κακόβουλες προθέσεις. Η Aznom δηλώνει ότι κάτι τόσο πολύτιμο δεν πρέπει ποτέ να μένει μόνο του.\nΑυτός είναι ο λόγος για τον οποίο ο Ιταλός κατασκευαστής συνεργάστηκε με τη MGH Systems Italia, μια εταιρεία IoT (Internet of Things) αφιερωμένη σε καινοτόμες λύσεις που υποστηρίζουν τον τομέα της αυτοκινητοβιομηχανίας και ειδικεύεται στην παρακολούθηση των αποστάσεων.\nΗ συμφωνία μεταξύ των δύο εταιρειών περιλαμβάνει την ενσωμάτωση μιας νέας συσκευής Wheeliot και μιας πλατφόρμας IoT, που μπορεί να παρακολουθεί συνεχώς όλες τις πληροφορίες του αυτοκινήτου.\nΑυτή η πλατφόρμα θα επιτρέψει στους ιδιοκτήτες του Palladium να συγκεντρώσουν εύκολα πληροφορίες σχετικά με τα αυτοκίνητά τους στα smartphone ή τους φορητούς υπολογιστές τους.\nΑπό την άλλη πλευρά, η Aznom, επίσης, θα τροφοδοτείται συνεχώς με πληροφορίες για το αυτοκίνητό σας μέσω αυτής της πλατφόρμας, βοηθώντας σας να εκτελέσετε τυχόν προβλήματα συντήρησης εγκαίρως.\nΗ ασφάλεια και η συλλογή πληροφοριών δεν είναι τα μόνα οφέλη που προσφέρει το Wheeliot. Θα επιτρέπει επίσης την απομακρυσμένη πρόσβαση σε χρήστες που μπορούν να ελέγχουν συγκεκριμένα συστήματα του αυτοκινήτου τους, όπως τον κλιματισμό. Το Wheeliot θα αποθηκεύει επίσης όλα τα αρχεία του αυτοκινήτου, τα οποία δύναται να αξιοποιηθούν σε μια πιθανή μεταπώληση.\nΒεβαίως, τίποτα από αυτά δεν ακούγεται τόσο διαφορετικό από αυτά που ήδη περιλαμβάνουν πολλοί άλλοι κατασκευαστές αυτοκινήτων στα συνδεδεμένα πακέτα και τις αποκλειστικές εφαρμογές τους. Αν βέβαια βρούμε ποτέ ένα από τα 10 Palladium που έχουν παραχθεί, θα σας ενημερώσουμε για το τι είναι διαφορετικό. Να είστε βέβαιοι γι αυτό…\nΏρα αποκαλυπτηρίων για το Aznom Palladium\nSYM Cruisym α 300: H ώρα της αναβάθμισης


Τα ταξίδια μου : Ένα νέο Βραβείο με συμβολισμούς\nΜε τη σειρά χαρίζω αυτό το βραβείο σε 10 φιλικά blogs, που, νομίζω ότι δεν το έχουν πάρει ακόμα και τους αξίζει:\n- Στην Πηνελόπη από το Άρωμα βανίλιας\n- Στη Ζαμπία και το Κitchenstori.es\n- Στην Cook από το Cook the Book\n- Στην Ελπινίκη και στις Μαγειρικές της\n- Στην Αγγελική από το Λεμόνι και Κανέλα\n- Στην Αφροδίτη από τις Γλυκές ιστορίες\n- Στην Παράκελσο\n- Στην Τζένη Χρ. από το Dreamylife\n- Στην Εύα από το Live the Life\n- Στη Χρυσαυγή http://laxtaristessyntages.blogspot.com/\nΤο βραβείο μου θύμισε ένα παλιό μου blog με τίτλο «Τα δένδρα της Φιλίας» ( Trees of friendship)που είχαμε δημιουργήσει για το ομότιτλο Ευρωπαϊκό e-Twinning Πρόγραμμα που βραβεύτηκε Ευρωπαϊκά. Δείτε ποια ήταν αυτά τα δένδρα και με πόσο όμορφα τα παρουσίασαν οι Ευρωπαϊκές ομάδες παιδιών Γυμνασίου που συμμετείχαν σε αυτό.\nΤο δένδρο είναι ένα πανάρχαιο κι αγαπημένο σύμβολο. Οι αρχαίοι Έλληνες το θεωρούσαν δώρο θεϊκό, δώρο ζωής στους ανθρώπους. Έτσι μας διδάσκει ο μύθος του αγώνα Αθηνάς και Ποσειδώνα για την ονομασία της Αθήνας. Η νίκη της θεάς ήταν αποτέλεσμα την προσφορά του δένδρου της ελιάς στους Αθηναίους.\nΤο πόσο αγαπήθηκε αυτό το δένδρο από τους ανθρώπους μας το αποδεικνύει και το σωζόμενο σύμβολό του στη Γραμμική Γραφή Β αλλά και οι θαυμάσιες τοιχογραφίες που σώζονται από τη Θήρα και την Κρήτη. Εκεί η ελιά παρουσιάζεται ως φυσικό περιβάλλον και οι σχετικές με αυτή εργασίες καθημερινότητα των ανθρώπων της εποχής. Το λάδι της έτρεφε, γιάτρευε και φώτιζε ναούς και σπίτια.\n"Το Μουσείο ελιάς και λαδιού" στη Σπάρτη ολοκλήρωσε το σύμβολο αυτό, το έκανε σήμα του αλλά και μια θαυμάσια ασημένια καρφίτσα που μπορούν να αγοράσουν οι επισκέπτες.\nΕπίσης το δένδρο συμβόλιζε τη Γνώση που ήταν πάντα προνόμιο των θεών-του Θεού κατά την Παλαιά Διαθήκη. Η Ιερή Βαλανιδιά του Δία στην αρχαία Δωδώνη ψιθύριζε το θέλημά του στους ιερείς κι εκείνοι με τη σειρά τους το ερμήνευαν στους ανθρώπους.\nΤο δένδρο, λοιπόν, συμβολίζει τη θεότητα αλλά και τη ζωή, τη Γη και τα αγαθά της, την οικογένεια και τους δεσμούς της, τη γενιά και τις αρχές της, και κατ’ επέκταση την Πατρίδα.\nΗ Ποίηση και η Λογοτεχνία αγάπησε το Δένδρο, τη φυσική του οντότητα αλλά και τους συμβολισμούς της.\nΑκόμα και Έβδομη Τέχνη το έκανε τίτλο σε βραβευμένα-αργότερα-έργα της.\nΣας θυμίζω ένα ιδιαίτερο αυτοβιογραφικό έργο «Το Δέντρο της Ζωής» (The Tree of Life), με ιδιαίτερες απαιτήσεις και εικόνες συγκλονιστικής ομορφιάς του Τ. Μάλικ, που κέρδισε το Χρυσό Φοίνικα στο Φεστιβάλ των Καννών το 2011.\nΤο κανάλι της Βουλής πρόβαλε κι ένα υπέροχο παλιό έργο του Ιταλικού κινηματογράφου «Το δένδρο με τα τσόκαρα» ( L' albero degli zoccoli) γνωστό και ως “The Tree of Wooden Clogs” ή “The Tree with the Wooden Clogs”.\nΗ ταινία, γυρισμένη με ερασιτέχνες ηθοποιούς, τιμήθηκε κι αυτή με το Χρυσό Φοίνικα στο Φεστιβάλ Καννών το1978 .\nΠεριγράφει τη ζωή μιας φτωχής οικογένειας στην αγροτική Ιταλία των αρχών του 20ου αιώνα. Ο μικρός της γιος πηγαίνει κάθε μέρα στο σχολείο περπατώντας χιλιόμετρα. Όπως είναι φυσικό, τα παπούτσια του διαλύονται, η οικογένεια δεν έχει λεφτά να του πάρει άλλα και η λύση βρίσκεται στο δένδρο που σημαίνει γι’ αυτούς πάρα πολλά. Ιστορία σκληρή κι αληθινή, δοσμένη όμως με ρεαλισμό αλλά και πολλή ποίηση! Και η ποίηση, όπως λέει ο Γ. Σεφέρης, έχει τις ρίζες της στην ανθρώπινη ανάσα.\n« Νομίζω πως δεν πρόκειται να δω ένα ποίημα πιο όμορφο από το δέντρο» (Τζόυς Κίλμερ).\nPosted by Helen Gr at 10:24 μ.μ.\nKitchen Stories 8 Φεβρουαρίου 2012 - 11:57 μ.μ.\nΣυγχαρητήρια για τη βράβευσή σου με αυτό το πολύ όμορφο βραβείο και ευχαριστώ που με τίμησες χαρίζοντάς μου το!\nΤο άρθρο δεν το διάβασα, λόγω κούρασης, αλλά αύριο που θα έχω ένα μυαλό πιο ξεκούραστο θα το απολαύσω.\nΞέρεις ότι λατρεύω την εμπεριστατωμένη και καθόλου λειψή δουλειά που κάνεις στα θέματα με τα οποία καταπιάνεσαι.\npara-kelsoscooks 9 Φεβρουαρίου 2012 - 12:05 π.μ.\nΠολύ διαφορετική αλλά όμορφη, η σημερινή σου ανάρτηση. Το βραβείο το πήρα και θα το αναρτήσω, σύντομα.Καλό σου βράδυ\nPenelope 9 Φεβρουαρίου 2012 - 11:01 π.μ.\nΈχοντας με χαρά λάβει κι' εγώ αυτό το βραβείο, από την φίλη Τόνια, το μόνο που θα ήθελα να κάνω είναι να το συνδέσω με την τόσο όμορφη ανάλυσή σου Ελένη μου.\nΘα μου το επέτρεπες;\nΝα κάνουμε έτσι έναν "κύκλο" ζωής για τα δένδρα;\nΜια καλή μέρα εύχομαι ολόψυχα.\nΕΛΕΝΑ 9 Φεβρουαρίου 2012 - 11:21 π.μ.\nΕλενάκι μου ξέρεις πόσο πολύ σε αγαπώ και σε εκτιμώ και είμαι σίγουρη ότι τα αισθήματα είναι αμοιβαία!\nΜα δες όμως μέσα από ένα βραβείο τι όμορφη ανάρτηση που προέκυψε και πόσα πολλά μας έμαθες και πάλι!!\nElpiniki 9 Φεβρουαρίου 2012 - 12:39 μ.μ.\nΣυγχαρητηρια για το βραβειο σου και σ ευχαριστω πολυ για την τιμη να μου το προωθησεις!\nHelen Gr 9 Φεβρουαρίου 2012 - 12:50 μ.μ.\nΚαλημέρα, Ζαμπία μου.\nΣε ευχαριστώ πάρα πολύ για τα καλά σου λόγια. Χαίρομαι που σου άρεσε κι εσένα, συγχαρητήρια. Χαίρομαι πολύ που μέσα από τη διαδικτυακή διαδικασία γνώρισα ανθρώπους σαν κι εσένα που αξίζουν τη φιλιά μου. Αισθάνομαι πολύ τυχερή!\nΤη χαρά της ανάρτησης που τη χάλασε το internet-ικό χθεσινό εύρημα. Ελπίζω με την ησυχία σου να την ευχαριστηθείς.\nHelen Gr 9 Φεβρουαρίου 2012 - 12:51 μ.μ.\nΚαλημέρα Σωσώ. Ελπίζω να ευχαριστηθείς το βραβειάκι που δεν έχει πολλές υποχρεώσεις ούτε παιχνιδάκι.\nHelen Gr 9 Φεβρουαρίου 2012 - 12:54 μ.μ.\nΚαλημέρα Πηνελόπη μου καλή κι ευγενική. Συγχαρητήρια για το βραβειάκι και πάρε ό,τι θέλεις από την ανάρτησή μου, σου το επιτρέπω!!!\nΦαίνεται ότι σου άρεσε η ιστορική(!) αναφορά για τα δένδρα. Χαίρομαι!\nHelen Gr 9 Φεβρουαρίου 2012 - 3:55 μ.μ.\nΕλενάκι, και πάλι σε ευχαριστώ πολύ για την τιμή της απονομής του βραβείου και να ξέρεις ότι τα αισθήματα είναι αμοιβαία.\nΣε ευχαριστώ επίσης για την ευκαιρία αυτής της ανάρτησης!\nHelen Gr 9 Φεβρουαρίου 2012 - 3:56 μ.μ.\nΣε ευχαριστώ, να είσαι καλά, Ελπινίκη μου, συγχαρητήρια και για το δικό σου βραβείο.\nΕρμιόνη 9 Φεβρουαρίου 2012 - 4:04 μ.μ.\nΣυγχαρητήρια για το βραβείο Ελένη! Και μπράβο και για την πολύ όμορφη ανάρτηση! Φιλιά!\ncook 9 Φεβρουαρίου 2012 - 5:59 μ.μ.\nμεγαλη τιμη και χαρά!ευχαριστώ πολύ από καρδιάς :)\nHelen Gr 9 Φεβρουαρίου 2012 - 7:08 μ.μ.\nΚαλησπέρα, γλυκιά Ερμιόνη. Πολλά συγχαρητήρια και σ' εσένα που ξέρω ότι το πήρες. σε ευχαριστώ για τα καλά σου λόγια αλλά αυτό το βραβείο μου άρεσε.\nHelen Gr 9 Φεβρουαρίου 2012 - 7:10 μ.μ.\nΕυχαριστώ και ανταποδίδω τα συγχαρητήρια αγαπητή Cook!\nΚαι δική μου χαρά που σε γνώρισα, έστω και διαδικτυακά.


ai-vreS: Αυτοί είναι οι 5 λόγοι που μια γυναίκα… ΚΕΡΑΤΩΝΕΙ!\nΑυτοί είναι οι 5 λόγοι που μια γυναίκα… ΚΕΡΑΤΩΝΕΙ!\n«Πάρε τηλέφωνο τον κερατά, καλύτερα τώρα παρά μετά». Ελπίζουμε να μην σου έχουν αφιερώσει ποτέ αυτό το άσμα! Και για να μην σου το «ψιθυρίσουν» ποτέ, διάβασε πέντε λόγους για τους οποίους μπορεί η σύντροφός σου να σε «κερατώσει»!\nOk οι γυναίκες κερατώνουν για συναισθηματικούς λόγους και οι άνδρες απλά για το σ ε ξ. Στον άνδρα δεν είναι ανάγκη να κάνει σ ε ξ με μια άλλη λόγω… έλλειψης! Ακόμη και αν του προσφέρεται σε αφθονία από τη μόνιμη σύντροφό του, εκείνος μπορεί να κερατώνει. Από την άλλη, όταν μια γυναίκα έχει καιρό να κάνει σ ε ξ, θα το ψάξει αλλού. Θυμήσου το «όταν δεν ποτίζεις τον κήπο σου, κάποιος άλλος θα το κάνει»!\nΌχι απλά σ ε ξουαλική, αλλά απογοήτευση στο σύνολο από αυτό που της προσφέρει η σχέση. Μία γυναίκα, έχοντας στο πλάι της έναν άνδρα αδιάφορο, ειδικά όταν δεν υπάρχουν παιδιά, θα δώσει ευκαιρίες, θα κάνει υπομονή… Όμως από τη στιγμή που δεν βλέπει να αλλάζει τίποτε, ένα απλό φλερτ είναι αρκετό για να την κάνει να πάρει την απόφασή της! Θα δώσει η ίδια ενδιαφέρον στη μίζερη ζωή που ζει δίπλα σου.\nPosted by ai-vreS at 8/26/2013 07:45:00 μ.μ.


Στη λίστα ο Τζιωρτζόπουλος - Onsports.gr\nΡάπτης Βρασίδας\t01 Αυγούστου 2011, 19:18\nΣτη λίστα ο Τζιωρτζόπουλος\nΗ Βέροια συνεχίζει να ψάχνει ποδοσφαιριστές για να ενισχύσει τα άκρα της άμυνας.\nΣτην αγορά του εξωτερικού η «βασίλισσα του βορρά» δεν έχει στραφεί ακόμα και δεν αποκλείεται να το κάνει σύντομα. Κενές θέσεις υπάρχουν, όμως προς το παρόν τα βλέμματα έχουν στραφεί στους Έλληνες. Έτσι, για το αριστερό άκρο στη λίστα βρίσκεται ο Σταύρος Τζιωρτζόπουλος που έμεινε ελεύθερος από τον Πανθρακικό. Ακούστηκε και το όνομα του Δημήτρη Γελαδάρη από τη Δόξα Δράμας, όμως η περίπτωσή του διαψεύστηκε.\nΌσον αφορά στην προετοιμασία, αυτή είναι πολύ πιθανό να γίνει τελικά στη Βέροια, ενώ μέχρι τώρα έχουν οριστικοποιηθεί δύο φιλικά. Στις 17/08 θα διεξαχθεί φιλική αναμέτρηση με τον Πιερικό και στις 29 του ίδιου μήνα με την Κερύνεια.


Mariana Mazzucato: Η Ελλάδα να κάνει ό,τι κάνει η Γερμανία, όχι ό,τι λέει | ΕΒΕΟ\nΔΗΜΟΣΙΕΥΣΗ “Capital.gr” Κυριακή, 22-Μαϊ-2016 14:22 – Συνέντευξη-\nΠρόσφατα κυκλοφόρησε η ελληνική έκδοση του βιβλίου “Το επιχειρηματικό κράτος” από την καθηγήτρια του πανεπιστημίου του Sussex, Mariana Mazzucato, με σκοπό να “ανατρέψει μύθους” για το ρόλο του κρατικού μηχανισμού στις επενδύσεις και το σύγχρονο καπιταλιστικό σύστημα. Η κα. Mazzucato υπενθυμίζει με παραδείγματα πως σημαντικότατες τεχνολογίες και επιστημονικά επιτεύγματα του σήμερα παγκοσμίως έχουν προέλθει από προσπάθειες και επενδύσεις του δημοσίου και επιχειρηματολογεί υπέρ μίας λειτουργίας των κυβερνήσεων που δεν θα δρουν μόνο διορθωτικά όταν η αγορά αποτυγχάνει αλλά θα λαβαίνει ενεργό ρόλο στην έρευνα και την ανάπτυξη, όχι μόνο επωμιζόμενες το ρίσκο αλλά και δρέποντας τους καρπούς της επένδυσης για το δημόσιο όφελος.\nΗ ιδέα του βιβλίου σας κινείται προς την αντίθετη κατεύθυνση από την τάση στον δυτικό κόσμο τουλάχιστον σε αυτό το σημείο στην Ιστορία. Πιστεύετε πως μπορεί να μεταστραφεί το μοντέλο σε κάτι πιο κοντά στο επιχειρηματικό κράτος”;\nΑλλά ας εστιάσουμε για λίγο στο κομμάτι των λάθος θεωρήσεων. Μετά την πρόσφατη χρηματοπιστωτική κρίση υπήρχε μια εμμονή με τη μείωση των ελλειμμάτων και του λόγου χρέους / ΑΕΠ, σαν να ήταν το δημόσιο χρέος η αιτία της κρίσης, όταν στην πραγματικότητα ευθυνόταν το ιδιωτικό. Πολύ λίγα έχουν γίνει για να λυθεί το πρόβλημα, με τα με τον λόγο ιδιωτικού χρέους προς εισόδημα να έχει ξαναφτάσει σε επιπεδα ρεκόρ. Πράγματι, ενώ οι πραγματικοί μισθοί δεν έχουν αυξηθεί, τα επίπεδα του χρέους έπρεπε να αυξηθούν απλά και μόνο για τη διατήρηση του βιοτικού επιπέδου. Προσποιούμενοι ότι το πρόβλημα αφορούσε μόνο το δημόσιο χρέος (το οποίο αυξήθηκε κυρίως λόγω της κρίσης), ακολουθήσαμε λύσεις που επικεντρώθηκαν στις ιδιωτικοποιήσεις, τη μείωση του μεγέθους και της φιλοδοξίας του κράτους, και φυσικά μέσω της “λιτότητας”: την περικοπή των κρατικών προϋπολογισμών. Η τελευταία έχει αποδειχθεί μάταιη, γιατί αν δεν επιτρέψουμε στους ιδιωτικούς (και τους ιδιωτικούς) φορείς να δαπανήσουν στις περιοχές εκείνες που αυξάνουν την ανταγωνιστικότητα, μπορείς να κόψεις ό, τι θέλεις, αλλά η ανάπτυξη δεν θα έρθει. Και ως εκ τούτου τα φορολογικά έσοδα πέφτουν. Έτσι, το χρέος γίνεται ακόμα μεγαλύτερο. Πολλές χώρες της νότιας Ευρώπης, για παράδειγμα είχαν σχετικά μικρά ελλείμματα, αλλά ακριβώς επειδή ξόδευαν στρατηγικά σε περιοχές που αυξάνουν την παραγωγικότητα, η οποία είναι ο καθοριστικός παράγοντας της αύξησης του παρονομαστή του δείκτη χρέους / ΑΕΠ, τότε ο δείκτης αυξάνεται. Είναι απλά μαθηματικά. Γιατί; Αν ο αριθμητής (χρέος) αυξάνεται με ετήσιο μέτριο επίπεδο του 2-4%, ενώ ο παρονομαστής δεν αυξάνεται καθόλου, η αναλογία μπορεί ακόμη και να πάει στο άπειρο.\nΑλλά φυσικά η λύση δεν είναι απλά να δαπανάς αλόγιστα. Η λύση βρίσκεται στο να ξοδεύεις με έξυπνο, στρατηγικό τρόπο. Το βιβλίο μου Το Επιχειρηματικό Κράτος εστιάζει στο πώς οι δημόσιες δαπάνες, πραγματοποιημένες στρατηγικά και με αποκεντρωμένο τρόπο, ήταν μέρος του μυστικού της επιτυχίας της Silicon Valley. Ένα αποκεντρωμένο δίκτυο ΝΠΙΔ όπως το NSF, τα εθνικά ινστιτούτα υγείας, η DARPA στο υπουργείο Άμυνας κ.α., ήταν εξέχουσας σημασίας για την αλυσίδα της καινοτομίας, τόσο από την πλευρά της προσφοράς όσο και της ζήτησης. Έτσι φτάσαμε στην τεχνολογία που είναι πίσω από το iPhone (το ίντερνετ, το GPS, τις οθόνες αφής, τη Siri) και έτσι αγγίζουμε σήμερα την πράσινη επανάσταση που παρατηρούμε σε χώρες όπως η Κίνα, η Γερμανία και η Δανία. Κάποιες χώρες το έχουν μάθει αυτό το μάθημα και “χτίζουν” αυτή τη δυνατότητα στο δημόσιο τομέα. Παρατηρούμε το φαινόμενο σε χώρες όπως το Ισραήλ, τη Δανία, τη Γερμανία, τη Σιγκαπούρη και την Κίνα. Άρα δεν είναι αληθές πως πρόκειται για καθολική τάση στο δυτικό κόσμο. Αλλά ναι, το μέρος του κόσμου που πιστεύει πως μόνο οι επιχειρήσεις θα δημιουργήσουν ανάπτυξη, ποντάρει ουσιαστικά σε μία μακρά περίοδο στασιμότητας. Οι επιχειρήσεις τείνουν να ακολουθούν τις ευκαιρίες που δημιουργούνται απευθείας από δημόσιους οργανισμούς. Και στο τέλος, πρέπει ο δημόσιος και ο ιδιωτικός τομέας να ενεργήσουν μαζί, με την πλευρά του δημοσίου να λειτουργεί το ίδιο στρατηγικά και επιχειρηματικά με την ιδιωτική.\nΟ λόγος χρέους προς ΑΕΠ αυξάνεται όπως είπα πιο πάνω λόγω της έλλειψης δαπανών για την αύξηση της ανταγωνιστικότητας. Πολλές χώρες προσποιούνται πως η ανταγωνιστικότητα επιτυγχάνεται μόνο μειώνοντας τα “αναχώματα” όπως η γραφειοκρατία και οι φόροι, και απορρυθμίζοντας την αγορά εργασίας. Αλλά η ανταγωνιστικότητα απαιτεί ξόδεμα πόρων στο ανθρώπινο κεφάλαιο, την έρευνα και την ανάπτυξη, την εκπαίδευση και τις πολιτικές καινοτομίας που σπρώχνουν μία οικονομία σε νέα πεδία (όχι μόνο αυτά της υψηλής τεχνολογίας). Είναι λάθος να αντιλαμβανόμαστε το χρέος σαν έναν στατικό και εξωγενή περιορισμό. Αντιθέτως, πρόκειται για ένα δυναμικό και ενδογενές αποτέλεσμα των επενδυτικών αποφάσεων τόσο των ιδιωτικών όσο και των δημόσιων οργανισμών. Η πραγματική κρίση σήμερα σε μεγάλο κομμάτι του δυτικού κόσμου οφείλεται α) στη μεταστροφή του ιδιωτικού τομέα προς το χρηματοπιστωτικό σύστημα, όπου τα κεφάλαια αποθηκεύονται με ρυθμούς ρεκόρ και τα κέρδη δαπανώνται σε σχήματα όπως η επαναγορά μετοχών (για να βοηθήσουν τα stock options και να αυξήσουν τα bonus των στελεχών) και β) στη λιτότητα που ακολουθεί ο δημόσιος τομέας, μην ξοδεύοντας αρκετά στην παιδεία, την εκπαίδευση, την έρευνα και την ανάπτυξη, και μην έχοντας το κουράγιο να κατευθύνει την οικονομία σε νέους δρόμους.\nΑντιθέτως, το γεγονός ακριβώς πως αγνοούμε το ρόλο του δημόσιου τομέα, δεν του έχουμε επιτρέψει να επωφεληθεί από βασικές αρχές του στρατηγικού management, επιστήμες των αποφάσεων και οργανωτικής συμπεριφοράς – αυτά που οι υποψήφιοι για MBA μαθαίνουν στα πανεπιστήμια για να τα εφαρμόσουν σε ιδιωτικές εταιρείες. Άρα μετατρέπεται σε αυτοεκπληρούμενη προφητεία: όσο λιγότερο πιστεύουμε στο δημόσιο τομέα, τόσο λιγότερο προσπαθούμε να τον μεταρρυθμίσουμε και να τον κάνουμε πιο “έξυπνο”. Τόσο η λιτότητα όσο και η απάντληση γνώσης από τους δημόσιους οργανισμούς, είναι τα πραγματικά προβλήματα.\nΠαράλληλα, γίνονται κινήσεις για τη βελτιστοποίηση της ίδιας της λειτουργίας της κυβέρνησης – πήρα μέρος σε ένα πάνελ της Κομισιόν και ανακαλύψαμε φανταστικά παραδείγματα όπως το MindLab της Δανίας. Αλλά δεν έχει νόημα η συζήτηση περί το αν ο δημόσιος ή ο ιδιωτικός τομέας είναι πιο καινοτόμος. Γνωρίζουμε πολλά για τις προσπάθειες για καινοτομία από ιδιώτες και πολύ λίγα για αυτές του δημοσίου. Η ιδέα του βιβλίου μου ήταν να κάνει πιο κατανοητές τις δεύτερες ώστε να μπορέσουμε να χτίσουμε μία πιο δυναμική σχέση μεταξύ δημόσιου και ιδιωτικού τομέα. Τέτοιες συνεργασίες δεν χρειάζονται μόνο μείωση του ρίσκου από το κράτος αλλά την ενεργή ανάληψη ρίσκων, καθώς και την κατανομή των κερδών από αυτό. Αντί να προσποιούμαστε ότι το κράτος είναι αδρανές, ακόμα και όταν παίζει μεγάλο ρόλο, σε δεύτερο χρόνο “φοβάται” να δρέψει τους καρπούς, προσποιούμενο πως αυτοί έρχονται μόνο μέσω της φορολογίας. Αλλά ξέρετε ποιος ήταν ο μέγιστος φορολογικός συντελεστής όταν ιδρύθηκε η NASA στην αρχή της δεκαετίας του 70; 90%! Και φυσικά, με τη φοροδιαφυγή και τη φοροαποφυγή η κατάσταση γίνεται χειρότερη. Πρόσφατα έγραφα για τους διάφορους τρόπους με τους οποίους το κράτος μπορεί να έχει μερίδιο τόσο στα ρίσκα όσο και στις επιτυχίες μέσω επίτευξης καλύτερων τιμών, επανεπένδυση των κερδών, διατήρησης μεριδίου στις πατέντες αλλά και μεριδίου μετοχών στις επενδύσεις του. Ξέρω, είναι εντελώς ενάντια στην ιδεολογία που λέει “πούλα, πούλα, πούλα”.\nΠοια είναι η γνώμη σας για εταιρείες όπως η Airbnb και η Uber, των οποίων το λειτουργικό μοντέλο αντιτίθεται ή και επισκιάζει τους ισχύοντες νόμους; Πρόκειται να μετατραπεί η κατάσταση σε “πόλεμο;” Και αν ναι, ποιος θα κερδίσει;\nΔεν είμαι μεγάλη οπαδός αυτού του κινήματος γιατί επικεντρώνεται στα λάθος ζητήματα. Πρώτον, τι εννοούμε με το “sharing economy”; Τι ακριβώς μοιραζόμαστε; Ποιος κερδίζει; Ο κόσμος δεν είναι επίπεδος. Δεύτερον, το πρόβλημα με μερικές από αυτές τις εταιρείες είναι πως κερδίζουν τεράστια ποσά με δημόσιους πόρους, αλλά δεν συνεισφέρουν αντίστοιχα, και ξοδεύουν μεγάλο κομμάτι από την ενέργειά τους να πολεμούν τους νόμους. Πώς θα υπήρχε η Uber αν δεν υπήρχε το (με κυβερνητικούς πόρους δημιουργημένο) GPS; Δεν θα υπήρχε! Και γιατί η Uber να μπορεί να ξεπερνά τους νόμους, όπως τις ρυθμίσεις για τα ΑΜΕΑ; Βραχυπρόθεσμα, κάποιες από αυτές τις νέες επιχειρήσεις μπορεί να μας γλιτώσουν χρήματα – μια πιο φτηνή κούρσα ή ένα πιο φτηνό δωμάτιο. Αλλά μακροπρόσθεσμα, αν δεν τις δομήσουμε με τέτοιο τρόπο που να συνεισφέρουν αντί να καταστρέφουν κάποια από τα σημαντικότερα κοινωνικά επιτεύγματα, τους επιτρέπουμε να πλουτίζουν χωρίς να προσθέτουν αξία. Τρίτον, δεν θα μπορούσαμε να επικεντρωθούμε με το sharing economy σε περιοχές πέρα από τις κούρσες ταξί και τις ενοικιάσεις δωματίων; Δυστυχώς τα media θέλουν να παρουσιάζουν αυτή τη μάχη σαν μία ανάμεσα στο παρωχημένο μοντέλο των ταξιτζήδων ενάντια σε δυναμικούς νέους επιχειρηματίες. Αυτό είναι ψευδές. Το θέμα είναι να χτιστούν πιο λειτουργικά συστήματα καινοτομίας, τα οποία θα μειώνουν τα κόστη ενώ παράλληλα θα αυξάνουν την ποιότητα, και πιθανώς θα κατευθύνουν τις προσπάθειές τους προς τις πραγματικά σημαντικές οικονομίες που χρειαζόμαστε σήμερα.\nΔεν υπάρχουν ενδείξεις πως η ιδιωτικοποίηση από μόνη της προσφέρει καλύτερη ανταγωνιστικότητα και αποτελεσματικότητα. Υπάρχουν πολλά παραδείγματα που κάτι τέτοιο έφερε το αντίθετο. Από την ιδιωτικοποίηση της Telecom Italia, στους σιδηροδρόμους της Βρετανίας που είναι σε τραγική κατάσταση και δεν συντηρούνται, ούτε σημειώνονται επενδύσεις. Αλλά ο διάβολος κρύβεται στις λεπτομέρειες. Η ιδιωτικοποίηση ενός δημόσιου πόρου θα έπρεπε να συνοδεύεται από ένα “συμβόλαιο” με συγκεκριμένους όρους. Ο ιδιώτης θα έπρεπε να αναγκάζεται να αυξάνει και όχι να μειώνει της επενδύσεις για τη βελτίωση του προϊόντος ή της υπηρεσίας που ιδιωτικοποιείται.\n*Το βιβλίο “Το επιχειρηματικό κράτος” κυκλοφορεί από τις εκδόσεις Κριτική με επιμέλεια του Γιάννη Καλογήρου και μετάφραση του Πέτρου Παπαζαχαρίου. Ήταν στη λίστα των Financial Times με τα βιβλία της χρονιάς το 2013. Η Mariana Mazzucato (@MazzucatoM) είναι καθηγήτρια Οικονομικών στο University of Sussex (SPRU), όπου κατέχει την έδρα RM Phillis στην Επιστημονική και Τεχνολογική Πολιτική (Science and Technology Policy). Τα ερευνητικά της ενδιαφέρονται εστιάζονται στη σχέση μεταξύ χρηματοοικονομικών αγορών, καινοτομίας και οικονομικής μεγέθυνσης.